Bff Goals! Kisah Sophie Turner & Maisie Williams Buat Netizen Terharu

Ketika drama bersiri Game of Thrones kini sedang hangat diperkatakan, tidak ramai yang ketahui kisah sebenar disebalik ‘Stark Sisters’ ini.

Siapa sangka, bukan sahaja di set penggambaran, malah baik Sophie Turner mahupun Maisie Williams kedua-duanya begitu rapat dan saling bertukar ‘impian’ yang sama. Terlebih dahulu, Maisie telah menempuh beberapa detik hitam dalam kehidupannya. Di usianya ketika 4 bulan, pelakon muda ini telah diabaikan oleh bapanya sendiri. Sejak itu, ibunya bertungkus lumus untuk membesarkannya bersama tiga adik beradik yang lain.

Siapa sangka ketika masih kanak-kanak, Maisie menyimpan hasrat untuk menjadi seorang penari ballet namun terpaksa melupakannya kerana faktor kewangan keluarga. Malah dengan rupa dan fizikalnya yang dilihat tidak sesuai menjadi seorang penari, dia telah mencuba nasib untuk menjadi seorang pelakon dengan jalani ujibakat.

Ketika itu, calon yang hadir kebanyakannya mempunyai pakej yang lengkap dan rupa paras yang menarik. Namun telah ditakdirkan rezeki, pengarah GOT telah memilih Maisie untuk membawa watak Arya yang dikenali sebagai seorang yang kuat dan mampu berdikari.

Disitulah, Maisie yang ketika itu berusia 12 tahun bertemu dengan Sophie Turner, 13. Sophie juga mempunyai kisahnya tersendiri. Berbanding Maisie, pelakon tinggi lampai berambut blonde ini lahir daripada keluarga yang berada. Bagi menjadi seorang pelakon, Sophie terpaksa mendalami kelas ballet diraja.

Biarpun begitu, kehidupan kedua-dua selebriti ini berubah apabila mereka bertemu dan menjadi rakan karib. Bukan sahaja sering keluar bersama, Sophie dan Maisie turut mempunyai tatu yang sama sebagai lambang persahabatan mereka.

Lebih bermakna, Sophie turut memilih Maisie sebagai salah seorang bridesmaid nya kelak. Benar-benar BFF goals bukan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Para Penyelidik Guna Drone Untuk Kesan Pelepasan Air Sisa Secara Haram

Di Wilayah Hubei, Central China para penyelidiknya menggunakan drone bagi mengesan sisa pelepasan air secara haram. Dengan menggunakan drone para penyelidik dapat melihat menerusi teknologi imej hyperspectral.

Drone yang di terbangkan akan mengumpul data spectroseopic aliran sungai. Dengan menganalisa data yang dikumpul, para penyelidik dapat mengenal pasti dan mencari saluran air yang tersembunyi, dimana air yang tidak di rawat di lepaskan di sungai.

Para penyelidik menggunakan teknologi yang ada bagi membantu menyelesaikan masalah yang biasanya tidak dapat di selesaikan dengan menggunakan idea diluar kotak pemikiran.

Tambahan lagi, dengan kemajuan yang semakin berkembang ini para penyelidik pastinya lebih bersemangat bagi menyelesaikan isu-isu yang lebih besar dan memanfaatkan kebolehan teknologi dalam menyelesaikan setiap urusan.


Nora Danish Dedahkan Syarat Jika Mahu Berlakon Semula

Siapa tak sayang isteri bukan? Begitulah yang dilakukan oleh suami Nora iaitu, Nedim Nadzri untuk memastikan keselamatan isteri sanggup mengupah pengawal peribadi yang sentiasa akan ikut ke mana sahaja Nora pergi. Hal ini telah diakui Nora menerusi temubualnya bersama Utusan Online baru-baru ini.

“Suami bimbang jika berlaku sebarang kejadian yang tidak diingini. Jadi selepas berkahwin, dia minta pengawal peribadi untuk sentiasa ikut ke mana sahaja saya pergi.

Mengenai soal lakonan, Nora telah menetapkan syarat sekiranya dia menerima tawaran berlakon. Selain hanya memilih naskhah yang terbaik sahaja, Nora turut menetapkan syarat supaya tidak bekerja sehingga lewat malam.

“Saya juga telah tetapkan syarat untuk diri sendiri supaya waktu bekerja tidak sehingga lewat malam. Saya harus pulang awal untuk menguruskan anak-anak di rumah. Saya tidak pernah bawa anak ke lokasi kerana tidak mahu menyusahkan kru produksi. Kasihan juga anak saya jika terpaksa tunggu lama ketika penggambaran,” kata Nora kepada Utusan Online.

Nora berkahwin dengan Nedim Nadzri pada Mac 2017 dan pasangan ini dikurniakan seorang anak lelaki pada Februari tahun lalu yang diberi nama Mohamed Neqayl.


Rebut Peluang Menangi ‘In-Season Pass’ Filem A Dog’s Journey

Apakah anda peminat haiwan peliharaan? Jika ya, filem berjudul A Dog’s Journey ini wajib masuk dalam senarai filem yang akan anda tonton.

A Dog’s Journey adalah sebuah filem drama komedi berasal dari Amerika yang bakal ditayangkan. Filem ini adalah garapan dari sutradara Gail Mancuso dan penulis naskah W. Bruce Cameron, Cathryn Michon, Maya Forbes, dan Wally Wolodarsky.

Filem ini diadaptasi dari novel karya penulis Cameron yang berjudul sama dan dirilis tahun 2012. Selain itu, filem ini merupakan sekuel dari film A Dog’s Purpose yang dirilis tahun 2017.

A Dog’s Journey mengisahkan tentang seekor anjing bernama Bailey. Suara dari Bailey diisi oleh Josh Gad. Pada filem A Dog’s Purpose, Josh juga menjadi pengisi suara untuk Bailey.

Dia tinggal bersama pemiliknya yang bernama Ethan dan isterinya, Hannah. Sekarang, Bailey mendapat teman main yang baru, iaitu CJ, cucu perempuan Ethan dan Hannah yang masih bayi.

Masalah mula muncul saat ibu CJ, Gloria, memutuskan untuk membawa CJ. Bailey pun berjanji pada Ethan untuk menjaga dan melindungi CJ. Selepas itu, Bailey memulakan perjalanannya dan mengalami banyak pengalaman dalam kehidupan yang penuh dengan cinta, persahabatan, dan kesetiaan.

Artis-artis yang membintangi filem ini antara lain Dennis Quaid sebagai Ethan, Marg Helgenberger sebagai Hannah, Betty Gilpin sebagai ibu CJ, Kathryn Prescott sebagai CJ atau Clarity June. Selain itu, salah satu anggota Super Junior M, Henry Lau, juga ikut membintangi filem ini. Dia berperan sebagai Trent.

Khas untuk anda yang ingin menonton filem ini bersama yang tersayang, murai.my mahu hadiahkan Pas Eksklusif Untuk 2 Orang ( In-Season Pass) menonton filem A Dog’s Journey ini pada bila-bila masa bermula 16 Mei 2019 di pawagam seluruh Malaysia.

Caranya hanya menjawab beberapa soalan mudah dan langkah mudah. Anda mungkin adalah pemenangnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sweetnya! Ini Makna Unik di Sebalik Nama Bayi Putera Harry dan Meghan Markle

Dunia seakan-akan heboh dengan rupa dan nama dari buah hati Putera Harry yang baru saja dilahirkan oleh Meghan Markle. Selang beberapa hari, Putera Harry dan Meghan Markle pun akhirnya mengumumkan nama putera mereka, iaitu Archie Harrison Mountbatten-Windsor. Dipetik dari Sky News, terdapat makna unik di sebalik nama sang bayi.

Nama tersebut berasal dari padanan kata bahasa Jerman, Archie adalah versi singkat dari Archibald, yang bermaksud ‘asli’, ‘tebal’ dan ‘berani’. Sementara itu, Harrison berasal dari Aborigin dan maksudnya Putera (son) atau ‘Putera Harry’.

Nama lengkapnya dapat dimaknakan sebagai ‘Anak Harry yang asli dan berani’. Putera Harry tentu sangat bangga dengan puteranya hingga diberi sentuhan namanya.

Pasangan bahagia itu mula memperkenalkan putera mereka ke media untuk pertama kalinya sebelum membawanya untuk bertemu Ratu dan Putera Philip. Meghan menjawab pertanyaan media dengan kalimat indah.

“Saya kini punya dua lelaki terbaik di dunia, karakternya begitu tenang,” kata Meghan.

Terdahulu pada hari Isnin, Putera Harry mengumumkan isterinya telah melahirkan seorang anak lelaki dengan berat 3.2 kilogram. Bayi itu merupakan pewaris takhta kerajaan di urutan ketujuh.


‘Drone Pilot’ Merupakan Pekerjaan Rasmi Di China, Biar Betul!

Kini di China, ‘Drone Pilot’ telah di iktiraf sebagai satu pekerjaan rasmi dan lebih daripada 19,000 senarai ‘pilot’ telah berada di seluruh negara. Nampaknya pekerjaan sebagai pemandu drone ini semakin mendapat tempat di pasaran dan permintaan bagi pekerjaan ini juga tinggi.

China menganggarkan bahawa menjelang tahun 2020, perkhidmatan drone ini akan berkembang di china dan bakal mengaut keuntungan lebih daripada US$2 billion! Tambahan lagi penggunaan drone kini telah melebar secara meluas di pelbagai industri daripada sektor agrikultur sehinggalah ke sektor hiburan!

Dan dengan pengembangan jurusan pekerjaan ‘drone pilot’ ini, pastinya akan lebih banyak cabang pekerjaan akan wijud di masa akan datang dengan penggunaan drone ini.


Kes Dadah: Farid Kamil Didenda RM2,000 Gara-Gara Beri Bukti Palsu

Terdahulu, pelakon Datuk Farid Kamil mendakwa dirinya telah dianaya oleh tiga individu yang juga selebriti tempatan selepas mereka dikatakan telah memasukkan dadah ke dalam minumannya. Ekoran itu, dia telah hilang kawalan sehingga menyerang anggota polis dan orang awam di Balai Polis Kota Damansara.

Susulan daripada kes tuduhan itu, semalam Farid telah dikenakan denda sebanyak RM2,000 selepas mengaku bersalah atas tuduhan memberikan keterangan dan bukti palsu dalam laporan polis yang dibuatnya sebelum ini. Farid didakwa mengikut Seksyen 192 Kanun Keseksaan dan pengakuan bersalah Farid itu disahkan sendiri oleh peguam yang mewakili Taj, salah seorang yang dituduh Farid selain dari Osh Firdaus dan pelakon Sofi Jikan.

Dalam perkembangan lain, suami kepada Datin Diana Danielle ini turut menghadapi tuduhan lain yang masih dibacarakan di mahkamah. Ini termasuklah tuduhan mendatangkan kecederaan dengan sengaja, dan penyalahgunaan dadah.


Oleh Kerana Terlalu Asyik Dengan Telefon Bimbit, Tidak Sedar Memegang Lengan Orang Yang Tidak Di Kenali!

Gara-gara terlalu asyik melihat telefon bimbit di tangannya, seorang kanak-kanak lelaki tidak sedar memegang lengan orang yang tidak dikenali dan menyangka orang tersebut adalah ahli keluarganya.

Aksinya telah di rakam dan di muat naik di media sosial dan mendapat ramai komen dan perhatian. Ianya di lihat lucu tetapi jika kita lihat dari perspektif keselamatan, habit sebegini adalah tidak wajar.

Dan ahli keluarga sepatutnya lebih peka dan harus mendisiplinkan anak-anak untuk tidak bermain dengan telefon bimbit terutama ketika berjalan di atas jalanraya! Aksi sebegini harus di ambil berat.

Dan di harap, ibubapa akan lebih prihatin dalam menangani serta mendisiplikan anak-anak tentang penggunaan telefon bimbit walau di mana mereka berada.

Berdasarkan video tersebut, mujur kanak-kanak lelaki tersebut sedar dengan segera setelah di panggil dan menyedari dirinya telah memaut lengan orang yang tidak di kenali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sedih! Artis-artis Ini Terpaksa Berpuasa Di Sebalik Jeriji Besi

Ketika kita seronok menyambut ibadah puasa, tanpa kita sedar beberapa orang selebriti ini terpaksa menghabiskan bulan Ramadan di balik jeriji besi. Artis-artis ini ditahan kerana berbagai kes seperti kes pelacuran dalam talian, menyebarkan hasutan, dan dadah. Ada yang berbulan hingga bertahun-tahun. Nah kali ini murai.my telah merangkum beberapa selebriti yang harus berpuasa di bulan Ramadan di balik jeriji besi.

Vanessa Angel ditahan kerana dituduh bersalah lantaran mengirim foto dan video dirinya kepada seorang muncikari atau pengusaha pelacuran. Kerana kes yang menimpanya tersebut, dia harus ditahan di Rumah Tahanan Medaeng Surabaya dan menjalani ibadah puasa di bulan Ramadan di sebalik jeriji besi.

Ahmad Dhani hingga kini masih ditahan di Rumah Tahanan Klas 1A Surabaya, di Medaeng, Sidoarjo. Dia ditahan dalam kes menyebarkan kebencian atau hasutan. Dhani dijatuhkan hukuman satu setengah tahun penjara. Kini suami Mulan Jameela ini menghabiskan bulan Ramadan di balik jeriji besi.

Benjy ditahan di Lapangan Terbang Antarabangsa Kualanamu, Deli Serdang Sumatera Utara oleh pihak Kastam dan Eksais di sana sejurus tiba dari Kuala Lumpur. Mengikut laporan, Benjy disyaki memiliki dadah jenis syabu seberat 4.5 gram yang disembunyikan dalam duburnya. Berikutan itu, Benjy dijatuhkan hukuman penjara selama 11 tahun 3 bulan selepas didapati bersalah oleh Mahkamah Daerah Medan Sumatera Utara.

Sudah beberapa tahun Benjy terpaksa menjalani ibadah puasa di sebalik jeriji besi.


Wow! Shila Amzah Bakal Jadi ‘Princess Jasmine’ Dalam Filem Aladdin

Penyanyi, Shila Amzah sebelum ini terlebih dahulu membuat satu kejutan malam tadi dimana dia akan berkongsi sesuatu yang ‘besar’ ketika itu. Rata-rata peminat menjangkakan penyanyi ini akan mengumumkan jantina bakal bayinya kelak memandangkan Shila kini sedang sarat mengandung.

A post shared by Shila Amzah (@shahilaamzah)

Namun, ternyata telahan tersebut salah kerana Shila atau nama sebenarnya Norshahila binti Amir Amzah bakal terlibat secara langsung dalam filem terbitan Disney, Aladdin. Menurut Shila menerusi laman Instagram nya, dia diberikan mandat itu untuk membawakan watak Puteri Jasmin di dalam filem Aladdin. Sebagai info, Shila akan ‘meminjam’ kan suaranya kepada watak itu untuk filem Aladdin versi bahasa Melayu yang akan ditayangkan pada 23 Mei ini.

Bukan itu sahaja, malah Shila akan turut menyanyikan lagu tema filem ini yang berjudul A Whole New World (Dunia Baru). Lagu yang akan turut digubah ke bahasa Melayu ini akan turut menampilkan penyanyi dan komposer terkenal, Hael Husaini sebagai rakan duetnya. Jelas Shila dia begitu terharu dan berbesar hati kerana dapat terbabit dalam produksi yang terkenal di dunia itu.


Destinasi Jalan-Jalan Hari Raya Bagi Yang Tiada Kampung Halaman!

Meskipun umat Islam baharu sahaja memasuki bulan Ramadhan ini, tetapi ramai yang sedang membuat perancangan awal bagi merangka perjalanan semasa bercuti di hari raya menjelang bulan Syawal nanti.

Tetapi bagi yang tiada kampung halaman, pastinya tidak memikirkan untuk merancang apa-apa cuma di mana pula mereka hendak meluangkan masa di hari raya nanti?

Di sini, ada beberapa destinasi jalan-jalan raya bagi yang tidak mempunyai kampung halaman!

Jadi bagi yang tidak mempunyai kampung halaman atau bagi yang tidak pulang ke kampung semasa musim perayaan, mungkin boleh merangka perjalanan atau waktu cuti dengan menjejakkan kaki ke destinasi yang di senaraikan di atas!

Apa-apa pun, tak salah kan kalau kita plan awal-awal?


Miliki Produk Tidak Berdaftar! Nur Sajat Mengaku Tidak Bersalah

Semalam usahawan kosmetik terkenal, Nur Sajat Kamaruzzaman telah dihadapkan ke Mahkamah Majistret di Johor Bahru diatas tuduhan memiliki 19 produk kecantikan yang tidak berdaftar dengan Kementerian Kesihatan Malaysia (KKM).

Sajat atau nama sebenarnya Muhammad Sajjad Kamaruzzaman, 34, bagaimanapun mengaku tidak bersalah selepas pertuduhan tersebut dibacakan jurubahasa di hadapan Majistret Norasidah Abd Rahman. Menurut sumber, sepasukan anggota dan pegawai unit farmasi KKM telah melakukan pemeriksaan di sebuah premis di Bandar Baru Uda, kira-kira pukul 12 tengah hari pada 15 Ogos 2018. Hasil pemeriksaan mendapati terdapat 19 jenis produk kecantikan seperti produk pemutih kulit bernilai hampir RM10,000 dilihat tidak berdaftar sebelum ianya dirampas di premis berkenaan.

Berdasarkan pertuduhan, Sajat didakwa mengikut Seksyen 12(1) Akta Jualan Dadah 1952, sabit kesalahan boleh didenda maksimum RM25,000 atau penjara sehingga 3 tahun atau kedua-duanya sekali untuk kesalahan pertama.Dalam prosiding tersebut, peguam bela Nur Sajat memohon mahkamah dapat menetapkan RM8,000 sebagai wang jaminan dan seorang penjamin berikutan kesalahan dilakukan tertuduh yang serius. Mahkamah kemudiannya menetapkan RM7,000 sebagai jumlah wang jaminan dan seorang penjamin serta 23 Jun ini sebagai tarikh sebutan semula kes. Dikatakan Nur Sajat hanya menjelaskan wang jaminan kira-kira pukul 12 tengah hari semalam selepas menunggu rakannya mengeluarkan wang.

Dalam muat naik terkini usahawan itu di laman Instagram nya, dia dilihat telah berkongsi keratan artikel dari sebuah akhbar sambil berseloroh dengan mengatakan dia kelihatan cantik di dalam gambar artikel tersebut.

Sebagai info, selain produk kosmetik Sajat turut memilik sebuah perniagaan berasaskan emas yang terletak di Padang Jawa, Shah Alam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baju Melayu Pelik? Ini Penjelasan Sebenar Pak Nil

Boleh dikatakan saban tahun ada sahaja rekaan unik Baju Melayu akan ditampilkan namun begitu tidak semua orang akan menyukainya malah beranggapan ianya sebagai ‘pelik’. Tidak terkecuali baju rekaan selebriti popular tanah air, Datuk Aznil Nawawi yang menjadi bahan kecaman netizen di laman sosial.

Semuanya gara-gara baju melayu tersebut digayakan Aznil atau lebih mesra disapa sebagai Pak Nil bersama sampin yang mempunyai warna sama sedondon. Menjelaskan hal tersebut, menurut Pak Nil baju melayu tersebut yang turut bekerjasama dengan Razman Razmi menerusi kolaborasi yang dikenali sebagai Raznil sebenarnya merupakan cetusan inspirasi idolanya, Allahyarham Datuk Sudirman Arshad.

Tambahnya lagi, pembeli mempunyai pilihan untuk menggayakan baju melayhu tersebut dengan sampin berwarna sama atau sebaliknya kerana setiap pembelian akan turut mendapat sampin songket.

“Yang tak nak pakai samping tu masih boleh gunakan samping songket biasa. Paknil hadiahkan jugaklah samping songket supaya pemilik baju melayu ini ada pilihan. Settlekan? Orang baling batu, Paknil baling bunga 🌹 So, no problem”

A post shared by Datuk Aznil Hj Nawawi (@aznilnawawihm)

Meskipun sedih dengan kecaman yang diterima, Pak Nil turut berkongsi khabar gembira dimana tempahan yang diterima semakin menggalakkan biarpun belum rasmi lagi dipasaran. Apa pendapat anda? Kongsikan dengan kami!


Cenderamata Eksklusif The Secret Life of Pets 2 Untuk Dimenangi

Filem The Secret Life of Pets 2 merupakan filem yang merupakan kisah lanjutan Max beserta teman-teman haiwan peliharaannya, yang mengikuti kehidupan rahsia setelah pemiliknya meninggalkan haiwan peliharaannya di rumah untuk bekerja.

Film ini turut dibintangi artis-artis ternama yang menjadi pengisi suara seperti Patton Oswalt, Eric Stonestreet, Kevin Hart, Jenny Slate, Tiffany Haddish dan Lake Bell.

Filem ini menceritakan Max yang berjumpa dengan doktor haiwan dan juga mengenalkan karakter baru anjing Shih Tzu. Selain itu filem ini juga menceritakan kisah Max yang mengalami perubahan cukup besar setelah pemiliknya iaitu Katie bernikah dan kini memiliki anak bernama Liam.

Perubahan besar terjadi pada keperibadian Katie yang membuatnya terlalu protektif. Menceritakan tentang perjalanan keluarga ke sebuah kawasan desa yang membuat Max bertemu dengan anjing yang bernama Rooster dan kedua-duanya sedang berusaha untuk mengatasi ketakutan masing-masing.

Selain itu, kehadiran seekor arnab bernama Snowball juga ikut mewarnai jalan cerita filem ini. Di mana Snowball berniat membalas dendam dengan membentuk pasukan binatang peliharaan yang sakit hati untuk membalas para bekas majikannya.

Pratonton filem The Secret Life of Pets 2 akan bermula 24 Mei ini, mesti tak sabar kan?

Khas untuk anda yang mahukan cenderamata The Secret Life of Pets 2 istimewa eksklusif dengan edisi terhad.


Opick Dedahkan Hal Ini Selepas Terima Sehelai Rambut Nabi Muhammad SAW

Dewan Ulama Thariqah Antarabangsa dan Kerjaan Turki beberapa hari lalu telah memberi kepercayaan dengan menyerahkan sehelai rambut Nabi Muhammad SAW kepada penyanyi berasal dari Indonesia, Opick. Susulan dari berita itu, ia telah mencetuskan kontroversi tentang keasliannya, walaubagaimanapun Opick tetap berbangga kerana dapat menjaga rambut Rasulullah.

Akan tetapi, Opick mengungkapkan bahawa dia kini menjadi malas untuk bernyanyi setelah mendapatkan rambut Nabi Muhammad dari Turki. Penyanyi lagu keagaaman berusia 45 tahun tersebut lebih memilih untuk berzikir di rumahnya. Sebelumnya, Opick membuat syair-syair yang berisi kerinduan terhadap Nabi Muhammad.

“Ya pasti (ada perubahan). Sebelum rambutnya datang saya menulis kerinduan-kerinduan menerusi syair. Tapi, sejak ada rambut ini saya jadi malas nyanyi,” ungkap Opick

“Saya mahu berzikir saja.  Tidak mahu ke mana-mana, mahu berada di rumah saja.”

Selepas mengaku malas bernyanyi, Opick juga mengatakan bahawa dia tetap berkarya dan akan melancarkan album terbarunya dalam waktu dekat.

Selanjutnya, Opick juga menjelaskan cara merawat rambut Nabi Muhammad yang disimpan dalam sebuah tabung kaca. Pelantun lagu “Tombo Ati” tersebut harus memastikan bahawa rambut Rasulullah tak terkena sinar matahari dan membersihkannya dengan air zamzam saat Maulid Nabi.

“Suhunya harus di bawah 25 darjah, terhalang dari banyak sinar dan ada dua lembar kain yang menutupinya,” jelas Opick.

“Untuk dibersihkan, pada saat Maulid dicelupkan ke air zamzam. Kemudian penjagaannya 24 jam untuk keselamatan, kalau yang berziarah itu datang dan yang membaca Alquran.”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wow! Justin Timberlake & Missy Elliot Kini Bergelar Doktor

Tidak ramai yang tahu bahawa beberapa selebriti antarabangsa memiliki pengiktirafan yang membuatkan mereka bergelar Doktor! Ini termasuklah Aretha Franklin, A.R. Rahman, Lionel Richie dan Julio Iglesias.

Kesemua selebrti ini menerima pengiktirafan dari Berklee College of Music. Terbaharu, dua lagi selebriti yang juga penyanyi turut menerima pengiktirafan dari tempat yang sama. Kedua-dua mereka adalah Justin Timberlake dan Missy Elliot yang dianugerahkan ijazah doktor kehormat pada Sabtu lalu.

A post shared by Missy Elliott (@missymisdemeanorelliott)

Melihatkan pada pencapaian dan pengaruh mereka selama ini antara faktor mengapa mereka diberikan anugerah tersebut. Selain Justin dan Missy, komposer lagu Alex Lacamoire turut menerima anugerah yang sama.

A post shared by Justin Timberlake (@justintimberlake)

Menurut Justin, tiada impian yang mustahil malah turut berbangga dengan pencapaian yang dimiliki mereka. Baik Justin mahupun Missy, kedua-dua selebriti ini memuatnaik gambar pencapaian tersebut untuk diabadikan bersama peminat di laman Instagram.


Bintang ‘Power Rangers Merah’ Ditemui Mati!

Untuk peminat setia siri Power Rangers, pasti pernah menonton salah satu francais nya menerusi Power Rangers : Ninja Storm yang ditayangkan sekitar tahun 2003.

Terbaharu terdapat satu laporan yang mengejutkan dilaporkan media antarabangsa dimana salah seorang tonggak utama animasi bersiri kanak-kanak itu yang juga memegang watak sebagai Power Rangers Merah ditemui mati di Wellington, New Zealand pada hari sabtu lalu.

Pua Magasiva, 38 ditemui mati disebuah alamat yang didaftarkan dan pihak polis turut melaporkan tiada sebarang aktiviti yang mencurigkan ditemui pada mangsa. Sehingga kini punca kematian masih belum diketahui. Pua yang turut popular sebagai pengacara program pagi Kiwi station Flava mengejutkan ramai peminat dan juga rakan-rakan termasuklah bintang Power Rangers lain.

A post shared by Adam Tuominen (@adam.tuominen)

Menerusi laman Instagram nya, Glenn McMillan yang juga terbabit dalam siri itu 16 tahun lalu mendedikasikan ucapan takziah buat sahabatnya dan akan terus merindui mendiang sebagai seorang sahabat yang baik.


AirAsia Terpaksa Menutup Tempahan & Daftar Masuk Pada 19 Januari

AirAsia akan menaik taraf sistem tempahannya yang menggunakan sistem Navitaire New Skies pada hujung minggu ini sebagai sebahagian daripada usaha berterusan untuk menyediakan pengalaman tempahan dalam talian yang yang lebih baik kepada para tetamu.

Tempahan penerbangan tidak akan tersedia semasa tempoh naik taraf ini bermula jam 2.00 petang pada hari Sabtu, 19 Januari 2019 (GMT +8) hingga 3.00 pagi pada hari Ahad, 20 Januari 2019 melalui laman airasia.com, aplikasi mudah alih AirAsia, pusat jualan, kaunter dan pusat panggilan AirAsia.

Para tetamu juga tidak akan dapat mendaftar masuk melalui laman web, aplikasi mudah alih dan kiosk di lapangan terbang atau mengurus tempahan mereka sehingga proses naik taraf ini selesai.

Semua tetamu yang bakal membuat perjalanan dalam tempoh ini dinasihatkan untuk mendaftar masuk secara dalam talian sebelum tempoh naik taraf ini dan mencetak pas masuk penerbangan, atau mengunakan pas masuk elektronik di mana perkhidmatan tersebut tersedia. Daftar masuk melalui laman web dan aplikasi mudah alih boleh didapati 14 hari sebelum tarikh penerbangan untuk semua penerbangan AirAsia dan AirAsia X.

Para tetamu juga disarankan untuk tiba di lapangan terbang sekurang-kurangnya 3 jam sebelum waktu penerbangan yang dijadualkan untuk mengelakkan sebarang kesulitan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GAMBAR] Lelaki Mirip Aliff Aziz Tidak Berbaju Bersama Seorang Gadis Tersebar!

Topik mengenai pelakon dan penyanyi Aliff Aziz kembali panas! Tidak sampai seminggu mengaktifkan kembali ruangan komen di laman Instagram nya, timbul pula kontroversi baharu mengaitkan dirinya di laman Twitter.

Sejak tengah malam tadi, kecoh mengenai sekeping gambar seorang lelaki mirip penyanyi berkenaan yang dilihat tidak berbaju bergambar bersama seorang gadis yang hanya memakai singlet hitam. Menguatkan lagi dakwaan berkenaan, lelaki tersebut turut memakai pendakap gigi sama seperti Aliff.

Menerusi pendedahan yang dibuat netizen, tujuannya menyebarkan gambar tersebut kerana berasa geram akan tindakan Aliff yang masih tidak serik biarpun berkali-kali dimaafkan isterinya, Bella Astillah.

Dedahnya lagi, biarpun gadis berkenaan yang dikenali sebagai @nismelll_ di laman Instagram menafikan bahawa dia mengenali penyanyi itu, rata-rata netizen mengandaikan bahawa dia sengaja berpura-pura kerana bukti menunjukkan bahawa Aliff juga merupakan salah seorang pengikutnya di laman sosial itu.

Sehingga kini, baik Aliff mahupun Bella tidak memberi sebarang maklum balas mengenai isu tersebut namun kami percaya kedua-dua mereka akan memberikan kenyataan masing-masing tidak lama lagi.


Kes Dadah: Soffi Jikan Diarah Bela Diri

Selepas isu melibatkan Dato Farid Kamil hangat diperkatakan minggu lalu, terbaharu seorang lagi selebriti yang juga terpalit dengan isu berkenaan, Soffi Jikan turut dihadapkan di mahkamah.

Menurut sumber, Soffi diperintahkan untuk membela diri oleh Mahkamah Majistret Petaling Jaya selepas dituduh terlibat dengan penggunaan ganja pada tahun lalu. Malah keputusan itu dibuat oleh Majistret Mohamad Ikhwan Mohd. Nasir selepas pihak pendakwaan berjaya membangkitkan kes prima facie di akhir pendakwaan.

Bagi membicarakan prosiding berkenaan, mahkamah telah menetapkan sesi tersebut akan berlangsung pada 28 Jun ini. Terdahulu, Soffi mengaku tidak bersalah memasukkan dadah jenis THC (11-nor delta-9 tetra hydrocannabinol-9) ke dalam tubuhnya selepas didakwa melakukan kesalahan terbabit di Pejabat Narkotik Ibu Pejabat Polis Petaling Jaya pada 6 Februari tahun lalu.

Mengikut pertuduhan tersebut yang dibaca mengikut Seksyen 15(1)(a) Akta Dadah Berbahaya 1957, sekiranya tersabit bersalah, pelakon ini boleh dikenakan denda sehingga RM5,000 atau penjara dua tahun atau kedua-duanya sekali, selain akan berada di dalam pengawasan pihak polis selama dua tahun.


Gara-Gara Bertudung Di Kelantan, Nur Sajat Bakal Disaman?

Bagi menjayakan Mood Republik yang diadakan di Kota Bharu, Kelantan baru-baru ini usahawan kosmetik terkenal Nur Sajat Kamaruzzaman atau lebih dikenali sebagai Sajat turut berkesempatan untuk ‘berkampung’ di sana bagi menjual pelbagai rangkaian produk miliknya.

Malah, usahawan tersebut turut dilihat memakai sepasang baju kurung dan bertudung menyambut perintah negeri berkenaan dimana wanita muslim wajib menutup aurat. Biarpun begitu, penampilan Sajat ternyata memberi satu reaksi lain kepada netizen sehingga ‘ditegur’ Pemuda Parti Amanah Negara (Amanah) Kelantan.

Menerusi laporan sebuah akhbar, Pemuda AMANAH menerusi Naib Ketua Pemuda Amanah Kelantan, Mohd Romizu Mohd Ali mahu kerajaan Pas Kelantan mengeluarkan saman ke atas usahawan itu kerana berpakaian menyerupai wanita dengan bertudung .

Jelasnya lagi Sajat itu dilihat dengan jelas bertentangan dengan dasar kerajaan negeri yang mengamalkan corak pentadbiran Islam.

“Jadi saya mahu kerajaan Pas Kelantan mengeluarkan saman ke atas Nur Sajat dan ‘gam’ usahawan kosmetik itu dari masuk ke negeri ini,”

Bukan itu sahaja, malah mereka turut mahukan pihak penganjur dikenakan tindakan undang-undang sebagai pengajaran pihak diluar sana.


Scha Alyahya Jawab Desas-Desus Sedang Berbadan Dua

Pelakon dan hos popular, Scha Alyahya, menerusi sebuah wawancara dia bersama Utusan Online telah menafikan khabar mengenai dirinya sedang berbadan dua.

Walaubagaimanapun bekas juri Maharaja Lawak Mega 2018 (MLM2018) ini merancang untuk menimang cahaya mata selepas anak sulungnya Lara Alana telah mencapai usia lima tahun.

“Memang itu yang kami sekeluarga mahukan. Saya memang mahu mengandung. Kalau mengandung memang saya akan kongsikan dengan semua. Namun buat masa ini belum ada rezeki, harap semua orang doakan kami,” katanya kepada Utusan Online.

Dalam wawancara tersebut, Scha mengaku atas faktor usia, dia berusah untuk menambahkan zuriat. Walaubagaimanapun dia dan suaminya Awal Ashaari belum menjalani sebarang rawatan alternatif.

“Memang menjadi fokus kami sekarang untuk menambah ahli keluarga. Antara sebabnya faktor usia. Buat masa ini kami masih belum mencari alternatif lain,” jelasnya lagi.

Scha berkahwin dengan Awal pada 4 Mei 2012 dan mereka dikurniakan puteri sulung pada 22 Julai 2014.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siapa Sangka, 10 Bintang Hollywood Ini Menjalani Puasa Ramadan

Umat muslim di seluruh dunia sedang menyambut dan merayakan bulan Ramadan dengan penuh bersemangat. Tak cuma anda saja, ternyata ada beberapa selebriti Hollywood yang juga ikut berpuasa di bulan suci Ramadan.

murai.my telah merangkum 10 nama artis yang bersama-sama menjalankan ibadah puasa tahun ini. Seperti yang diambil dari berbagai sumber, berikut ini adalah deretan selebriti yang secara terang-terangan mengaku beragama Islam.

A post shared by Janet Jackson (@janetjackson)

Mungkin ramai dah tahu jika Janet Jackson adalah seorang muslim. Bahkan dia pernah bernikah nikah dengan seorang usahawan berasal dari Qatar bernama Wissam Al Mana. Di masa pernikahannya itu, Janet sempat  memakai hijab saat sedang hamil.

Ice Cube adalah seorang rapper cukup terkenal di Amerika Sharikat, yang juga bermain dalam beberapa filem box office Hollywood. Jejaka dengan nama asal O’Shea Jackson ini menjadi mualaf di tahun 90-an.

Ice Cube pernah memberikan pernyataan yang menguatkan bahwa dirinya adalah seorang Muslim sejati. Dua anaknya yang terakhir diberi nama  Islam yakni Kareema dan Sharif.


[VIDEO] Hutang Punca Gambar Aliff Aziz & Gadis ‘Tiktok’ Tersebar?

Susulan daripada gambar penyanyi Aliff Aziz dan seorang gadis dikenali sebagai Nismell yang tular di media sosial, rata-rata netizen mengutuk keras tindakan penyanyi itu yang dilihat seperti tidak serik.

Malah, beberapa pendedahan lain turut dibuat mereka termasuklah mengenai punca penyebaran gambar tersebut. Berdasarkan perbualan dan rakaman video gadis berkenaan, menurut netizen, hutang merupakan sebab mengapa gambar itu sengaja disebarkan oleh satu pihak lain.

Malah menerusi sebuah video di Insta-story nya, ‘Nismell’ turut menyelar tindakan seorang gadis lain yang cuba menyebarkan gambar itu disebabkan isu hutang diantara mereka.

Malah, terdapat sebuah video lain yang merupakan rakaman suara di antara isteri Aliff iaitu Bella Astillah dengan ‘si pendedah’ turut dimuatnaik.

murai.my difahamkan Bella kini sudah mengetahui mengenai isu suaminya itu dan berdasarkan carian kami terhadap laman Instagram Aliff, netizen mula ‘membanjiri’ ruangan komennya dengan pelbagai kecaman. Apa pun barangkali Aliff punyai jawapannya tersendiri. Sama-sama kita nantikan!


Berpisah? Bella Astillah Ambil Keputusan Teruskan Hidup Tanpa Aliff Aziz

Ketika kontroversi melibatkan penyanyi yang juga pelakon, Aliff Aziz dikatakan curang bersama seorang remaja perempuan yang turut dikenali sebagai ‘gadis tiktok’ tersebar, perhatian turut diberikan kepada isteri Aliff, Bella Astillah dimana rata-rata netizen ternanti-nantikan apakah reaksi Bella selepas mendapat tahu akan perkhabaran tersebut.

Setelah beberapa jam tersebar, akhirnya Bella memuat naik satu kenyataan panjang berkenaan status hubungannya terkini bersama suaminya itu. Selepas beberapa kontroversi yang hampir sama terjadi sebelum ini, Bella akhirnya membuat keputusan dimana dia akan meneruskan kehidupannya tanpa Aliff. Ujar Bella, dia akui segala apa yang terjadi terlalu berat untuk diluahkan namun untuk anak tunggalnya itu, dia harus berbuat demikian demi masa depan mereka bersama. Tambah Bella lagi, dia turut memohon agar mana-mana pihak tidak akan hubungi mahupun menghantarnya mesej bertanyakan keadaan mereka kerana menurut penyanyi itu dia memerlukan masa untuk menempuhi dugaan tersebut.

A post shared by B E L L A A S T I L L A H (@bellaastillah)

Sejak memuatnaik kenyataan tersebut, posting berkenaan dibanjiri lebih dari 17 ribu komen yang rata-ratanya mendoakan yang terbaik buat Bella dan anaknya selain memuji ketabahan yang dimilikinya. Selain peminat, ramai rakan-rakan artis turut meninggalkan komen buat Bella dan menyatakan sokongan mereka.

Bella dan Aliff telah mendirikan rumahtangga pada 9 Disember 2016 dan dikurniakan seorang cahaya mata, Putera Ayden yang kini berusia dua tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Kenal Aliff Masa Di Party” – Gadis ‘Tiktok’ Dedah Kisah Sebenar

Susulan kes melibatkan Aliff Aziz bersama seorang gadis ‘Tiktok’ yang dikenali dengan nama samaran Nismell di laman Instagram nya. beberapa pendedahan kisah sebenar telah dibuat gadis ini menerusi laman Instagram nya.

Menurutnya, berkaitan dengan gambar yang tersebar itu dia akui bahawa dia ada mengambil gambar bersama Aliff dalam sebuah ‘private party’. Namun, dia menafikan sekeras-kerasnya mereka menjalinkan sebarang hubungan yang terlarang kerana masih tahu akan batas-batasnya.

Tidak menolak bahawa ianya merupakan satu perbuatan khianat sesetengah pihak, gadis itu turut mendakwa gambar itu tersebar kerana ‘pihak tersebut’ iri hati kerana dia dapat bergambar bersama seorang selebriti (Aliff). Mengakhiri kenyataan itu, dia memohon maaf atas penyebaran tersebut sehingga menjadi sebuah kontroversi panas dan akui tidak tahu bagaimana ingin menjernihkan keadaan semula.

Rata-rata netizen menyelar tindakan gadis itu dan Aliff kerana selain mencemarkan kesucian bulan Ramadan dengan kes seumpama ini, mereka juga didakwa tidak menghormati Bella sebagai ‘isteri orang’. Sehingga kini, Aliff masih belum memberikan sebarang penjelasan dan turut menyahaktifkan ruangan komen di laman Instagram nya.


[10 FOTO] Model Ini Jadi Tular Gara-gara Mirip Gabungan Wajah Brad Pitt & Leonardo DiCaprio

Jika ditanya tentang aktor berwajah kacak dari Hollywood, dalam kepala mesti terbayangkan nama Brad Pitt dan Leonardo DiCaprio. Semenjak meniti karier di industri perfileman Hollywood, dua aktor terkenal tersebut memang langsung mencuri perhatian lantaran wajah tampan mereka yang begitu memikat kaum hawa.

Namun, bagaimana jadinya kalau ada seorang jejaka yang memiliki kacukan atau gabungan wajah kedua aktor kacak ini.

Baru-baru ini, orang ramai dikejutkan dengan hadirnya seorang model lelaki bernama Erik Vent. Pasalnya, model berasal dari Estonia ini memiliki wajah tampan yang mirip Brad Pitt serta Leonardo DiCaprio.

Erik Vent mengaku bahawa ramai orang yang sudah mengakui kemiripannya dengan dua aktor ternama tersebut semasa muda. Meski demikian, model yang kini menetap di Australia ini mengaku kariernya tak terpengaruh dengan kemiripan tersebut.

Model berusia 26 tahun ini mengaku bahwa awalnya ia tak berniat untuk terjun ke dunia modeling. Bahkan jejaka tampan ini sebelumnya lebih minat di bidang sukan, hingga bercita-cita menjadi seorang atlet.

Bagaimana pandangan anda? Wajah Erik benar-benar persis seperti gabungan Brad Pitt dan Leonardo DiCaprio kan?


7 Artis Popular Yang Jalani Ramadan Ketika Hamil, No 2 Tak Lama Lagi Melahirkan!

Umat Islam di seluruh dunia kini tengah menjalankan ibadah puasa di bulan Ramadan tahun 2019. Beberapa selebriti di Malaysia ternyata menjalani Ramadan di saat tengah mengandung atau dalam kondisi hamil. Hal tersebut tentu menjadi cabaran tersendiri bagi mereka.

Wanita yang tengah hamil sebenarnya diberikan keringanan untuk tidak berpuasa dan menggantinya di hari lain. Namun, ada beberapa selebriti Tanah Air yang tengah hamil diketahui tetap memilih untuk berpuasa di tengah bulan Ramadan.

Siapa di antara mereka? murai.my menghimpunkan 7 selebriti yang berbadan dua di bulan Ramadan, yang nombor 2 tu sedang menunggu hari jer!

Baru-baru ini pelakon Elfira Loy mengesahkan yang dia kini hamil anak sulung selepas empat bulan berkahwin dengan Faris Khairol Anuar. Elfira yang dijangka melahirkan anak pada penghujung tahun ini. Dipetik dari BH Online, Elfira tetap berusaha menjalani ibadah puasa. Menurutnya, dia tidak mahu terlalu memanjakan diri hingga mengabaikan tanggungjawab melunaskan Rukun Islam ketiga itu.

Sedang sarat mengandung ketika menjalani ibadah puasa di bulan Ramadan, isteri kepada pelakon Hairul Azreen ini nampaknya sedang menghitung hari menunggu kelahiran anak kedua. Hanis Zalikha kini hamil lapan bulan dan rata-rata netizen begitu teruja dengan berita kehamilan tersebut dan mendoakan agar segalanya dipermudahkan.

Pelakon Izreen Azminda tengah menjalani kehamilan anak pertamanya selepas berkahwin dengan Ude Wahid. Menerusi akaun Instagramnya, Izreen memuat naik foto yang menampakkan perubahan bentuk badannya. Menurut Izreen, berat badannya kini telah mencecah 70 kg selepas kandungannya mencecah usia 7 bulan.

Ini adalah pengalaman pertama berbadan dua buat penyanyi Kaka Azraff di bulan Ramadan. Dia baru saja mengumumkan sedang hamil empat bulan. Dipetik dari Astro Awani, Kaka menyedari dirinya hamil selepas hampir pengsan ketika sedang memasak. Selepas membuat ujian kehamilan, Kaka berasa sangat terkejut kerana keputusannya adalah positif.

Beberapa bulan saja lagi, Shila Amzah bakal melahirkan anak pertamanya tidak lama lagi. Shila antara ibu-ibu yang bertuah kerana dapat merasa pengalaman mengandung di bulan Ramadan. Pasti banyak cabarannya!

Usia kehamilan Adira Suhaimi telah memasuki usia lima bulan pada bulan Mei ini. Difahamkan Adira dan suami yang bakal menimang cahaya mata ketiga pula kali ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipenjara 9 Bulan! Ini Reaksi Netizen Terhadap Farid Kamil

Selepas didenda sebanyak RM2,000 di atas kesalahan memberikan keterangan dan bukti palsu dalam laporan polis yang dibuatnya sebelum ini, semalam pelakon Dato Farid Kamil telah dijatuhkan hukuman penjara berkuat kuasa serta merta.

Perintah tersebut telah dibuat Majistret Nor Ariffin Hisham di Mahkamah Majistret Petaling Jaya yang telah menjatuhkan hukuman penjara selama sembilan bulan kepada Farid Kamil selepas dia didapati bersalah menggunakan dadah jenis ganja THC atau Tetra Hydrocannibol pada Januari tahun lalu.

Menurut sumber, keputusan itu dibuat selepas Farid memilih untuk berdiam diri selain prosiding yang seharusnya dijalankan adalah sesi pembelaan diri. Malah, mahkamah juga tidak membenarkan hukuman itu ditangguhkan dan Farid akan menjalani hukuman penjara di Penjara Kajang.

Menerusi carian kami di laman Instagram Farid, rata-rata netizen mula membanjiri ruangan komen di posting terkini pelakon itu. Biarpun terdapat kecaman, namun kebanyakan daripada mereka berasa simpati kerana hukuman tersebut berlaku pada bulan ramadan dan akan berlanjutan sehingga Aidilfitri tidak lama lagi.

Malah mereka turut mengenangkan nasib keluarga Farid yang akan beraya tanpa sisinya. Mengikut pertuduhan, Farid didakwa menggunakan THC yang juga dadah ditemui pada ganja di Pejabat Narkotik, Ibu Pejabat Polis Daerah (IPD) Petaling Jaya, 4.30 petang, 11 Januari 2018. Berikutan itu, dia didakwa mengikut Seksyen 15(1)(a), Akta Dadah Berbahaya yang membawa hukuman maksimum penjara dua tahun atau denda maksimum RM5,000 atau kedua-dua sekali jika sabit kesalahan.


PU Abu & Isteri Sah Cerai Talak Dua Selepas Patah Balik Ke Mahkamah

Kontroversi melibatkan peserta Pencetus Ummah Abu Sufyan (PU Abu) dan isterinya semakin hangat diperkatakan apabila semalam media tempatan melaporkan lafaz cerai melalui aplikasi WhatsApp yang dilakukan pendakwah bebas itu tidak sa selepas diputuskan Mahkamah Rendah Syariah Klang.

Namun begitu, tidak lama kemudian, menurut sumber pasangan ini disahkan bercerai dengan talak dua selepas kedua-dua mereka kembali ke mahkamah gara-gara PU Abu dikatakan tidak memberi kenyataan penuh. Bagaimanapun, dia dikatakan enggan berkongsi kenyataan tambahan tersebut kepada umum begitu juga dengan Ain ‘Afini kerana dia mendakwa kenyataan tersebut akan mengaibkan pihak sana (PU Abu).

Berdasarkan info, selepas mereka berpatah balik dan memberikan kenyataan secara menyeluruh mahkamah telah memutuskan pasangan ini sah bercerai dan bukti perceraian tersebut akan diperolehi dalam masa sebulan. Terdahulu, pada 28 Januari PU Abu telah menceraikan Ain ‘Afini talak satu bagaimanapun mereka berdua rujuk semula sebulan kemudian. Tidak lama kemudian, PU Abu menghantar teks lafaz cerai menerusi WhatsApp pada pukul 11.44 pagi, 13 Mac lalu selepas seminggu meninggalkan Ain ‘Afini. Ain ‘Afini yang kini sarat mengandung tujuh bulan dijangka akan melahirkan bayi mereka Julai depan.


Gambar Berpelukan Pula Tersebar! ‘Nismell’ Terasa Ingin Bunuh Diri

Kontroversi panas membabitkan penyanyi Aliff Aziz dan seorang gadis yang dikenali sebagai Nismell terus hangat diperkatakan. Selepas tercetusnya kontroversi itu gara-gara sekeping gambar mereka bersama dalam keadaan yang mencurigakan kini timbul pula satu isu baharu.

Semuanya terjadi selepas terdapat sekeping lagi gambar yang dimuat naik seorang individu di IG Story nya dimana terlihat Nismell sedang baring dan berpelukan bersama seorang lelaki yang kononnya dikatakan Aliff. Biarpun tidak jelas kelihatan mukanya, pengguna tersebut telah meletakkan nama Aliff dan Nismell pada gambar tersebut. Sebelum ini, gadis tersebut menafikan sekeras-kerasnya bahawa mereka menjalinkan sebarang hubungan dan mendakwa gambar tersebut diambil pada sebuah majlis parti tertutup kenalan rapat mereka.

Tampil memberikan penjelasan mengenai gambar itu pula, Nismell menerusi IG Story nya sekali lagi menafikan dakwaan tersebut dan mendedahkan bahawa lelaki tersebut sebenarnya adalah bekas kekasihnya dan bukanlah Aliff seperti didakwa pengguna tersebut.

Akui tertekan dengan kontroversi yang melanda, Nismell turut merasakan seperti ingin bunuh diri selepas dituduh dengan pelbagai tuduhan. Malah dia turut enggan memaafkan mereka yang terlibat dalam isu ini.

Terdahulu, isteri Aliff iaitu Bella Astillah telah memutuskan ingin meneruskan kehidupannya bersama anak tunggal mereka tanpa Aliff disisi.


Selepas Nismell, Gambar Aliff Aziz Bercumbu Dengan Wanita Lain Pula Tersebar!

Sebelum ini, penyanyi yang juga pelakon Aliff Aziz telah terpalit dengan kontroversi panas melibatkan beberapa orang wanita termasuk selebriti tempatan. Bermula dengan Afifah Nasir, Oktovia Manrose dan seorang gadis dikenali sebagai Nismell, kini muncul pula ‘wanita keempat’ yang mula tersebar di media sosial.

Tidak pasti sama ada gambar tersebut merupakan gambar terbaharu atau sebaliknya namun beberapa gambar penyanyi itu bersama dua orang wanita hangat diperkatakan. Lebih mengejutkan pada salah satu gambar tersebut kelihatan lelaki mirip Aliff telah bercumbu dengan wanita itu.

Biarpun memakai cermin mata, namun berdasarkan pemerhatian kami terdapat persamaan baju yang dipakai pada gambar-gambar yang tular itu.

Rata-rata netizen tidak menolak bahawa kedua-dua wanita itu merupakan model dan gambar tersebut dipercayai diambil di sebuah kelab hiburan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Sat Kami Ajaq Muka Hang’- Syatilla Melvin Dedah Wajah Penipu

Semakin hari, semakin banyak kes penipuan yang melibatkan scammer yang mengambil kesempatan di atas perniagaan orang lain. Itulah yang terjadi kepada pelakon yang baru sahaja melahirkan anak kedua, Syatilla Melvin.

Seperti mana yang kita tahu, isteri kepada pelakon Shaheizy Sam ini sibuk mengendalikan perniagaan kosmetik, Kekasih, yang diasaskan bersama adik-beradiknya. Produk berkenaan baru sahaja dilancarkan pada 1 Mei lalu.

Menerusi laman Instagramnya sebentar tadi,  dalam kesibukkannya menjalankan perniagaan barunya, ada seorang pemilik akaun instagram @kekasihthemelvinsjb_, (akaun sudah dihapuskan) bernama ‘Puteri’ telah membuat penipuan terhadap pembeli dengan mengambil duit dari tempahan produk KEKASIH by The Melvins.

Menurut Syatilla, suspek sudah lama menjalankan perniagaan haram ini dan memohon pengikutnya supaya berhati-hati.

“SCAMMER BODO NI DUK MENIPU DUIT ORG!!! Makan duit haram dah bertahun2! Amik order kekasih kiri kanan tapi xpernah ada stock kt tangn!tolong report ig dia ramai2! @kekasihthemelvinsjb_ / @_plsdmterus_ !! HANG NAK MAIN GAME KAN?? SAT KAMI AJAQ MUKA HANG, NAMA PUTERI TAK LINK DENGAN MUKA N PERANGAI”- tulisnya di Instagram.

Kepada yang pernah berurusan dengan suspek ini, lebih baik buat laporan dengan segera sebelum ramai lagi jadi mangsa penipuan. Anda kena tahu, banyak taktik yang digunakan oleh scammer untuk mengaut keuntungan.  Jadi berhati-hatilah ketika membeli dan pastikan dari pengedar yang sah.


Pelakon Filem Thor Maut Dirempuh Trak Selepas Terjun Dari Jambatan!

Khabar duka menyelubungi dunia Hollywood apabila pelakon, Isaac Kappy,42 dilaporkan meninggal dunia dalam keadaan yang cukup tragis dipercayai kerana niat ingin membunuh diri.

Aktor yang popular menerusi filem Thor ini dipercayai telah terjun dari sebuah jambatan di Transwestern Road sebelum jatuh ke atas jalan raya Interstate 40 di Bellemont, Arizona. Sejurus selepas terjun, badannya terus dirempuh oleh sebuah trak yang menyebabkannya meninggal dunia di tekmpat kejadian.

Menurut sumber, seorang penunggang motorsikal sempat menahan Isaac daripada terjun ke jalan raya tersebut namun ianya tidak berhasil. Berita kematian aktor ini ternyata mengejutkan industri apatah lagi sebelum meninggal dunia, dia sempat membuat sesi secara langsung di laman Instagram nya berkenaan ‘kegelapan dalam dirinya’, malah sempat memohon maaf.

Dalam posting terakhirnya pula, dia akui telah menjual dadah dan begitu banyak kesalahan yang dilakukannya sehingga timbul penyesalan. Terdahulu, Isaac pernahh menggemparkan dunia apabila pernah cuba ingin mencekik anak perempuan Michael Jackson, Paris.


“Setakat Aliff Aziz Tak Ada Apa!” – ‘Wanita Keempat’ Dedah Kisah Sebenar

Susulan daripada kontroversi terbaharu melibatkan penyanyi dan pelakon, Aliff Aziz yang kini melibatkan ‘wanita keempat’ selepas gambar-gambarnya bercumbu dengan wanita itu tular di media sosial, wanita tersebut yang dikenali sebagai Mei Fina di laman Facebook nya tampil mendedahkan kisah sebenar.

Menerusi sebuah video yang dimuat naik secara langsung sebentar tadi, Mei akui dia pernah bergambar dengan penyanyi itu namun ianya bukanlah gambar terkini. Tegasnya, gambar itu merupakan gambarnya suatu ketika dahulu malah turut mempersoalkan mengapa baru sekarang gambar tersebut tular dan dimuatnaik oleh pihak tertentu.

Bengang dengan penyebaran tersebut, dia turut menyelar tindakan Aliff yang seolah-olah mencari publisiti selain menganggap selebriti itu seperti tiada apa yang berharga pada nya.

” Gambar lama dah kenapa baru sekarang nak viral Yes, my phone hilang dekat kelab sebelum puasa dan saya tak pasti mereka ada sebarkan atau tidak. Pastu sekarang baru nak viralkan. Good Job Malaysia, tapi macam basi je”

Tambahnya lagi, dia tidak tolak kemungkinan bahawa telefon bimbitnya yang hilang sebelum bulan Ramadan antara punca mengapa gambar tersebut boleh tersebar dan dipercayai angkara pencuri yang mengambil telefon bimbitnya itu.

Sehingga kini, video tersebut telah ditonton lebih dari 5 ribu jumlah tontonan manakala dalam perkembangan lain menerusi laporan sebuah akhbar mendakwa Aliff kini sedang berehat selepas menjalani pembedahan dikepala dan akui saat ini merupakan detik yang paling sukar dalam kehidupannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Meghan Markle Bercerai Dengan Bekas Suami Akhirnya Didedahkan

Sebelum bernikah dengan Putera Harry, Meghan Markle sebetulnya pernah bernikah dengan Trevor Engelson, yang merupakan seorang Pengarah.

Pernikahan Meghan Markle dan Trevor Engelson tersebut tak berpanjangan, hanya bertahan selama dua tahun saja. Namun, alasan perceraian Meghan Markle dengan Trevor Engelson begitu dirahsiakan oleh ramai pihak.

Meski begitu, sebuah rakaman dokumentari berjudul “Meghan Markle: Movies, Marriage & Motherhood” tentang alasan Meghan Markle dan mantan suami memilih bercerai akhirnya telah didedahkan.

Alasan itu diungkap oleh koresponden kerajaan, Ashley Pierson yang menjelaskan sebenarnya Meghan Markle bercerai, kerana masalah karier.

“Mereka sudah bersama sejak tujuh tahun, kemudian bernikah selama dua tahun. Permasalahan mereka adalah jarak. Saat mereka baru menikah, Meghan Markle harus melakukan penggambaran siri Suits dan pindah ke Toronto. Sedangkan, Trevor di Los Angeles,” jelasnya.

Kerana itu, pasangan ini memutuskan untuk mengakhiri hubungan mereka yang masih berusia 2 tahun tersebut. Kemudian, barulah Meghan Markle bernikah kembali bersama Putera Harry, yang kini dikurniakan bayi comel bernama Archie.


Aliff Aziz & Bella Astillah Sah Cerai Talak Satu

Selepas isteri kepada Aliff Aziz, Bella Astillah mengambil keputusan untuk meneruskan kehidupannya tanpa suaminya itu, sebentar tadi, mahkamah telah memutuskan bahawa pasangan ini telah sah bercerai dengan talak satu.

Sebaik sahaja keluar dari mahkamah kedua-dua mereka dilihat berbincang seketika sebelum memberikan kenyataan kepada pihak media. Menurut Aliff dalam keadaan sebak, dia akui akan kesalahan dirinya. Malah jelas Aliff, mungkin ini adalah petunjuk dari Allah SWT untuk kembali berfikir dan muhasabah diri. Di kesempatan itu juga, Aliff turut memohon maaf kepada Bella dan keluarga serta berharap dengan perpisahan yang terjadi sedikit sebanyak memberikan iktibar kepada dirinya.

“Saya mohon maaf sebab saya tahu dia banyak berkorban untuk saya, dari pakaian saya makan – minum saya. Jujur saya cakap saya masih sayangkan dia”

Menurut Bella pula, keputusan ini dibuat selepas memikirkan perihal keluarganya. Tidak menyimpan sebarang dendam kepada bekas suaminya itu, Bella berharap Aliff akan perbaiki dirinya serta berharap dengan keputusan tersebut Aliff akan lebih memikirkan masa depan keluarga. Tidak menolak sekiranya akan teruskan perceraian tersebut atau merujuk semula, ujar Bella fokusnya kini adalah pada anak mereka, Putera Ayden.


Realme Lancar Dua Telefon Bimbit Terbaharu!

realme Malaysia, sebuah jenama teknologi global dengan kerjasama Lazada Malaysia dan Shopee Malaysia kini telah memperkenalkan rangkaian peranti terbaharunya iaitu realme 3 Pro dan realme C2 di pasaran Malaysia sejak dua hari yang lalu.

Edisi terungul realme untuk golongan muda, realme 3 Pro menawarkan prestasi yang luar biasa dari segi hayat bateri, kejelasan skrin, pengimejan serta reka bentuk. Terdapat secara eksklusif di Lazada Malaysia, ia menawarkan pengguna dengan pengalaman terunggul dan Cipset yang kuat dan bateri berkapasiti tinggi dengan VOOC 3.0. Prestasi realme 3 Pro telah ditingkatkan sepenuhnya dimana proses pengeluaran 10nm pemproses Snapdragon 710 dan arsitektur lapan teras Kryo, yang membolehkan realme 3 Pro mencapai kelajuan jam sehingga 2.2GHz. Adreno 616 GPU menjamin visual yang nyata dan menjadikan imej 3D yang lebih efisien dan maju untuk pengalaman permainan yang lebih baik.

Dari segi hayat bateri, realme 3 Pro dilengkapi dengan bateri berkapasiti tinggi 4045 mAh – cukup untuk memenuhi keperluan pengguna yang tegar, dan kelebihan yang besar dalam julat harganya. Pada masa yang sama, CABC (Kawalan Lampu Belakang) dapat meningkatkan jumlah hayat bateri sebanyak 5 hingga 10%. Realme 3 Pro dilengkapi sepenuhnya dengan teknologi pengesasan pantas VOOC 3.0.

Produk Entry-Level Value King, iaitu realme C2, boleh didapati secara online, eksklusif di Shopee Malaysia, menggabungkan reka bentuk dan prestasi terbaik dalam segmen harganya. Realme dengan bangganya membawa reka bentuk berlian klasik untuk realme C2, yang kini mempunyai reka bentuk smudge-free. Realme C2 menggunakan skrin dewdrop bertakuk kecil 6.1 inci HD+ dengan nisbah skrin-ke- badan 89.35%. Peranti ini menggunakan garis melengkung di kawasan dewdrop, bukannya garis lurus dan sudut, menjadikan skrin lebih indah, cantik dan elegan.

Dengan bateri 4000 mAh yang besar,bateri berkapasiti tinggi digabungkan dengan pemproses Helio P22, membuatkan bateri lebih lama. Dwi kamera 13MP + 2MP berkuasa AI dengan Chroma Boost pula menghasilkan gambar yang seimbang. Ia juga dilengkapi dengan Bokeh Effect untuk membantu anda mengambil gambar potret dengan sempurna, dan juga menyokong rakaman video 1080p dan video Slo-Mo. Peranti ini juga memasarkan kamera hadapan 5 juta piksel untuk memberikan swafoto dengan definisi yang lebih baik dan meningkatkan rangkaian HDR dalam persekitaran cahaya dan latar cahaya yang rendah, menjadikan setiap perincian jelas dalam pelbagai persekitaran.

Bersempena dengan bulan ramadhan, realme Malaysia juga bekerjasama dengan Lazada Malaysia dan Shopee Malaysia, menyediakan tawaran hebat untuk realme C1, realme 2 Pro dan realme 3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Robert Pattinson Bakal Pegang Watak Batman Terbaharu?

Siapa sangka, ramalan peminat sebelum ini mengenai pelakon manakah yang akan memegang watak Bruce Wayne atau watak lainnya sebagai Batman ternyata tidak tepat. Sebelum ini, antara nama-nama pelakon yang disebut menggantikan Ben Affleck adalah Jake Gyllenhaal, Kit Harington, Scott Atkins dan banyak lagi.

Hari ini, topik ‘Batman’ menjadi bualan hangat seluruh dunia apabila pelakon yang terkenal menerusi filem Twilight iaitu Robert Pattinson dikhabarkan akan memegang watak utama filem Batman terbaharu. Biarpun tidak dapat dipastikan secara muktamad, namun sumber antarabangsa melaporkan pelakon itu adalah ‘the new Batman’

Biarpun begitu, ianya bukanlah lagi suatu rahsia kerana nama Pattinson juga tersenarai sebagai ramalan awal peminat namun diketepikan gara-gara faktor pembawakannya lebih kepada simbol seks seperti filemnya terdahulu.

Jika benar khabar berita ini, Warner Bros dan DC Comics akan memulakan penggambaran mereka pada musim panas sebelum ianya tayangannya dijangka akan menembusi pasaran pada 25 Jun 2021.


Jangan Tak Tahu! 5 Artis Jelita Ini Pertama Kali Jalani Puasa Sebagai ‘Isteri Orang’

Memasuki bulan puasa Ramadan, seluruh umat muslim menjalankan ibadah menahan nafsu selama sebulan penuh. Begitu juga dengan para artis Tanah Air yang menjalankan ibadah walaupun sibuk dengan kerjaya seni masing-masing.

Tidak sendiri lagi, beberapa artis di bawah ini menjalankan ibadah puasa dengan pasangan mereka kerana telah berganti status menjadi suami isteri. Nak tahu siapa?, berikut 5 artis jelita yang pertama kali menjadi isteri orang di bulan puasa tahun ini!

Bernikah dengan Adam Azriff, seorang usahawan pada 14 Disember 2018, penyanyi Kaka Azraff tahun ini menjalani puasa Ramadan pertama bersama suami.

Elfira Loy dan suami bernikah pada tanggal 1 Januari 2019 lalu. Nampaknya tahun ini Elfira jalani ibadah puasa bersama suami serta bayi yang masih dalam kandungan.

Tidak terkecuali, pelakon Raja Ilya juga termasuk pasangan yang tahun ini menjalani ibadah puasa pertama sebagai isteri orang. Raja Ilya bernikah pada Disember tahun lalu.

Pelakon jelita Mona Allen dan Pekin rasmi bernikah pada Disember tahun lalu. Nampaknya puasa tahun ini mereka tak sendirian lagi.  Semoga ikatan yang dibina kekal hingga hujung nyawa!

Pelakon yang sering membawa watak antagonis, Sasqia Dahuri menjalani ibadah puasa buat pertama kali bergelar isteri. Sasqia bernikah dengan Muhammad Asyraff Khan Baharudin Khan yang merupakan seorang ahli perniagaan hartanah Singapura.


Tergamam Dengan Pemergian Faziani Rohban, Alyah Tegur Sikap Buruk Netizen

Laman sosial hari ini dihujani dengan ucapan takziah daripada barisan selebriti tanah air yang turut berduka dengan pemergian pengasas produk kecantikan Dnars, Faziani Rohban Ahmad selepas terbabit dalam kemalangan di Pattani, Thailand, hari ini.

Sebilangan besar daripada mereka menyatakan rasa tergamam dengan berita yang mula tersebar seawal jam 10 pagi selepas anaknya  Iqbar Hakim mengesahkan pemergian ibunya menerusi akaun Instagramnya pagi ini.

Penyanyi Datin Noor Hasliah Abu Hasan atau lebih mesra dipanggil Alyah yang begitu terkesan dengan berita pemergian arwah, dalam laman sosial Instagramnya berkongsi mengenai perkenalannya dengan arwah di kota suci Mekah.

“Al Fatihah buat Arwah Hajah Datin @faziani_rohban, perginya dibulan yg mulia. Saya Tergamam dengan berita ini. Tapi siapa saya untuk melawan coretan dari langit. Kenal di Mekah pertemuan di depan pintu masjidil Haram, perkenalan dalam waktu yang singkat tapi Arwah seorang yang sangat sangat peramah. Subhanallah. Saya masih tak percaya. Mohon saya sahabat sahabat di ig kita sedekahkan Al Fatihah buat insan berhati mulia ini.” tulisnya di Instagram

Alyah turut berkongsi salah satu nasihat yang disampaikan oleh arwah kepadanya.

“Saya akan ingat pesan arwah, berniaga sungguh-sungguh hingga kita kaya raya untuk kita bantu orng susah. Itu la ketenangan hati sebenar bila dapat bantu orang susah. Kepada keluarga Arwah kak Ani Salam Takziah semoga tabah dan kuat menhadapi dugaan ini.”

Dalam kesedihan di atas kehilangan orang disayangi, ada juga segelintir netizen yang tidak sensitif akan hal sebegini. Jika dilihat pada ruangan komen di Instagram Alyah, terdapat beberapa komen yang seolah-olah tidak menghormati pemergian arwah.

Alyah dengan terbuka hati telah membalas komen berkenaan dan meminta supaya individu berkenaan dapat menghormati sesebuah kematian.

Sememangnya, netizen perlu lebih sensitif kepada sesuatu keadaan. Teguran Alyah patut dijadikan panduan buat orang ramai yang suka memberi komen-komen yang langsung tidak sensitif dengan hal kematian.

Mengenai perkembangan terbaru, suami kepada arwah, Ahmad Shah Rizal Ibrahim, 42, cedera di mata dan dilaporkan stabil. Jenazah dijangka tiba jam 4 petang sebelum dikebumikan di Tanah Perkuburan Islam Kedemit. Takziah buat seisi keluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pulang Semula Ke Pangkuan Atikah Suhaime? Ini Jawapan Awi Rafael

Seperti mana yang sudah diketahui sebelum ini, pertunangan penyanyi Awi Rafael dan pelakon Atikah Suhaimie tidak berkekalan dan berakhir dengan perpisahan. Sehingga hari ini kes putus tunang mereka menjadi buah mulut netizen sehingga Awi terpaksa tampil membuat penjelasan secara terbuka di Instagramnya.

A post shared by Awi Rafael (@awirafael)

Namun adakah cinta mereka berdua akan bertaut semula ataupun terus menjadi kawan biasa? Ini jawapannya!

Dipetik dari Utusan Online, dia dan Atikah akan terus menjadi kawan dan percaya Atikah kini juga gembira dengan kehidupannya sekarang.

“Selepas peristiwa itu, saya jarang hubungi Atikah dan tidak berapa pasti dengan perkembangannya sekarang. Apa yang saya tahu dia juga bahagia menjalani kehidupannya. Bila sudah putus, saya rasa biarlah hubungan kekal begini dan kami akan saling melindungi sebagai seorang kawan sahaja,” jelas Awi kepada Utusan Online.

Itulah yang dinamakan tiada jodoh! Terdahulu, pasangan ini telah mengikat tali pertunangan pada 17 Mac tahun lalu namun memutuskan untuk tidak dapat meneruskan acara pernikahan pada 2 bulan lalu.

Dalam perkembangan lain, Awi bakal muncul dalam single khas Hari Raya Aidilfitiri “Seloka Hari Raya” yang menampilkan barisan artis di bawah naungan label Warner Music Malaysia.

Antara penyanyi lain yang terlibat adalah, Andi Bernadee, Yasin Sulaiman, Kucaimars , Amir Hasan, Ajak Shiro, Alyah, Ezlynn, Bunga, Layla Sania, Kaka Azraff dan Pasya.

Single ” Seloka Hari Raya” boleh didapati ke semua pelantar digital seperti Spotify, iTunes, KKbox, Deezer, Joox, dan juga Apple Music bermula 17 Mei 2019. Manakala video muzik “Seloka Hari Raya” boleh ditonton di saluran Youtube Warner Music Malaysia bermula 20 Mei 2019.


Naik 8 Kg! Hael Husaini Jawab Isu Badan Kini Semakin Berisi

Sejak akhir-akhir ini, penyanyi dan komposer Hael Husaini menjadi sorotan sekaligus bahan perbincangan netizen. Bukan terkait dengan kerjayanya dalam bidang nyanyian, melainkan dia terlihat agak berisi pada ketika ini.

Jika dibandingkan dengan penampilan dirinya sebelum ini, ternyata ada sedikit berbeza di mana dia terlihat semakin gempal lagi-lagi dibahagian pipinya.

Namun seperti yang diperjelaskan menerusi wawancaranya bersama Harian Metro, Hael mengakui berat badannya naik disebabkan pengambilan ubat akibat masalah pita suara yang dialaminya sejak April lalu.

“Ubat itu menyebabkan saya berat badan saya cepat naik. Dalam seminggu boleh naik enam hingga lapan kilogram. Daripada berat 53 kilogram sekarang menjadi 61 kilogram. Jadi, sekarang saya fokus dulu pengambilan ubat hingga sembuh. Selepas itu saya cuba kembali kepada asal,” katanya kepada Harian Metro.

Menurut Hael ubat itu bukanlah membuatkan selera makannya bertambah namun badan tetap naik. Hael turut akui bahawa kebanyakkan semua seluarnya pun sudah ketat.

Sejak nampak berisi sikit ni, makin kacak pulak nampak Hael sekarang ni siap berjambang!


Aplikasi Resepi Raya Terbaik 2019 Khas Untuk Anda!

Sempena menyambut bulan syawal yang bakal menjelma tidak lama lagi ini, pastinya ramai yang sudah bersiap siaga dengan periuk kuali masing-masing di rumah bukan?!

Almaklum, masing-masing bersemangat membuat persiapan raya dengan menghasilkan kuih raya yang sedap dan menu yang menyelerakan khas untuk di makan ketika di pagi raya nanti bukan?

Di sini, ada beberapa aplikasi resepi dengan bermacam-macam jenis pilihan repisi kuih muih serta hidangan yang menyelerakan khas bagi menyambut bulan syawal ini nanti!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mel B, Spice Girls Hilang Penglihatan Secara Tiba-tiba

Salah satu anggota kumpulan Spice Girls, Mel B, baru-baru ini mengalami satu peristiwa yang agak mengerikan. Seperti yang dilaporkan oleh The Sun, Mel B tiba-tiba hilang penglihatan pada Jumaat minggu lalu.

Terdahulu Mel B dikhabarkan menderita kerana gagal dalam pembedahan laser dan buta di mata kirinya. Lima tahun lalu, dia sememangnya  mempunyai masalah mata.

Salah satu sumber di Hospital Moorfields London memberitahu kepada The Sun bahawa Mel B datang ke Hospital menggunakan penutup mata dan mengatakan:

“Aku tak boleh lihat apa-apa. Aku benar-benar buta.”

Penyanyi yang dijuluki “Scary Spice” ini lalu dirujuk ke Hospital Luton and Dunstable bahagian oftalmologi, yang berkenaan dengan mata.

Mel disebut sangat panik dan berteriak bahawa dia tidak boleh melihat apa-apa. Dia pergi ke hospital dengan kereta yang dipandu oleh pemandu peribadi dan ditemani seorang pembantu yang memegang tangannya.

“Tidak ada yang tahu apa yang menyebabkannya buta, tetapi dia mendapat rawatan yang sangat cepat, dan sangat baik.”

“Tidak jelas apakah kehilangan penglihatan terkait dengan masalah sebelumnya”

Walaubagaimanapun, Mel B telah melawan arahan doktor, untuk bergabung kembali dengan Spice Girls yang sedang berlatih untuk tour mulai Jumaat, 24 Mei mendatang.

Penyanyi 43 tahun ini masih memerlukan rawatan intensif lebih lanjut, kemungkinan akan membuatkan dirinya lebih banyak berkunjung ke hospital.


Digelar Model Pasar Malam, Ini Respon Paling ‘WIN’ Zahnita Wilson

Model dan pelakon, Zahnita Wilson, tidak menyangka nasihat dan peringatan kepada Neelofa di instagram akhirnya berbalas dengan kecaman daripada netizen.

Zahnita berkata, dia terkejut kerana ramai yang menyangka dia menyebarkan kebenciaan , sedangkan dirinya sekadar memberi teguran dan mahukan Neolafa  selaku wajah rasmi Swarovski itu lebih banyak membuat perkara lebih positif.

Namun, nasihat itu disalah tafsir oleh sebahagian netizen sehingga ia bertukar menjadi kecaman dalam kalangan peminat yang taasub dengan dengan artis pujaan mereka.

Susulan dari hal itu, menerusi IG stories, Zahnita berkongsi sebuah mesej kecaman dari netizen yang mendakwa dia tidak layak untuk membuat teguran kepada Neelofa. Malah individu ini bersikap biadab dengan melabelkan Zahnita  sebagai model pasar malam.

Keadaan itu memaksa Zahnita tampil memberi respon terhadap mesej biadab tersebut.

Terdahulu, Zahnita yang merupakan selebriti memperjuangkan pemuliharaan alam semulajadi itu meminta Neelofa untuk berhenti berangan kerana ada beratus keluarga menderita di seberang gurun tempat penggambaran dijalankan.

Mungkin ramai yang tak tahu, pada awal tahun 2012, heboh mengena berita Swarovski dituduh mengeksploitasi buruh paksa remaja perempuan di rumah penjagaan sepanjang 1960-an.

Seperti yang dilaporkan oleh Dailymail.uk,  anak-anak muda di rumah jagaan kerajaan St Martin berhampiran dengan kilang Swarovski di Austria, Schwaz telah dikerahkan menjadi buruh membuat kristal yang digunakan dalam barang kemas, aksesori fesyen dan pakaian. Lebih menyedihkan mereka tidak dibayar  apa-apa untuk usaha mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Dia Aplikasi Kad Dan Bingkai Gambar Raya Gempak 2019!

Pastinya ramai yang sedang mencari-cari aplikasi kad dan bingkai gambar yang menarik dan gempak-gempak khas untuk hari raya akan datang ini bukan? Nah, di sini ada beberapa pilihan aplikasi yang memiliki kad serta bingkai gambar raya yang menarik khas untuk anda!

Jadi apa tunggu lagi, jom serbu Google Play Store sekarang!


Ditahan Polis Bersama Suami Kerana Pesta Liar, Nazia Mustafar Dedahkan Hal Sebenar

Pelakon Nazia Mustafar akui dirinya diperangkap oleh individu yang tidak bertanggungjawab sehingga dia menjadi mangsa serbuan berhubung aktiviti pesta liar di kondominium mewah di Bukit Ceylon pada Disember tahun lalu.

Dipetik dari Kosmo, Nazia, berkata dia ditahan selama 1 hari dan menegaskan dia dan suami tidak terbabit dengan apa-apa aktiviti haram. Menurutnya, pada masa itu dia berada di tempat dan masa yang salah.

Seperti yang Nazia jelaskan kepada Kosmo, dia dan suami ke tempat itu hanya untuk menghantar kertas cadangan. Walaubagaimanapun, mereka dibebaskan dengan jaminan polis.

“Sebenarnya, kami kena ‘game’ oleh salah seorang yang ada pada malam itu. Mungkin disebabkan ada perselisihan faham sebelumnya yang membabitkan pasangan lain, semua terbabit sama.

“Alhamdulillah, orang sekeliling tidak memandang serong terhadap kami. Saya pula jenis tidak suka kecoh dan berkongsi perkara ini di media sosial bagi membersihkan nama. Daripada orang tidak tahu, jadi tahu pula,” katanya kepada Kosmo.

Terdahulu, BH Online melaporkan seramai 19 individu ditahan dalam serbuan berhubung aktiviti pesta liar di kondominium mewah tersebut pada Disember lalu. Daripada jumlah itu, 18 daripada mereka dibebaskan dengan jaminan polis, manakala seorang lagi didakwa di Mahkamah Jalan Duta.

Turut ditemui dalam serbuan sama adalah empat paket plastik berwarna hitam disyaki mengandungi dadah jenis methamphetamine.

Hasil siasatan lanjut mendapati penganjur pesta berkenaan yang juga adalah seorang ahli perniagaan bergelar Datuk berusia 28 tahun dipercayai membiayai kesemua perbelanjaan pesta berkenaan termasuk pembelian bekalan dadah.


Aneka Aplikasi Stiker Lebaran Unik Khas Bagi Hari Raya Tahun Ini

Siapa yang tidak menyukai gambar-gambar stiker yang comel-comel dan unik kan? Nak-nak pula, stiker gambar sempena bulan ramadhan dan syawal ini. Jom muat turun aplikasi stiker-stiker comel dan unik di telefon bimbit anda dan hantar mesej stiker raya kepada keluarga anda ataupun kenalan anda sempena hari raya ini!


[GIVEAWAY] ‘Pocong The Origin’- Kisah Perjalanan Bawa Jenazah Yang Menyeramkan

Satu lagi filem seram Indonesia yang bakal ditayangkan di Malaysia pada 4 Jun 2019 di pawagam berhampiran anda. Pertama kali dikeluarkan pada tahun 2006, filem ini mempunya 3 siri dan kesemuanya mendapatkan sambutan besar dari para pencinta filem seram.

Monty Tiwa yang merupakan  pengarah dari filem Pocong 3 akhirnya kembali menunjukkan kebolehannya pada filem Pocong The Origin. Kali ini dia akan berkolaborasi dengan Erik Tiwa untuk menghasilkan filem seram terbaik tahun ini.

Bukan biasa-biasa, filem ini menampilkan pelakon-pelakon yang ternama seperti Tio Pakusadewo, Surya Saputra, Samuel Rizal, dan Yama Carlos akan memberikan lakonan terbaiknya dalam filem ini. Nama-nama besar itu pastinya tidak asing ditelinga para pecinta filem seram Indonesia.

Nak tahu sedikit mengenai Sinopsis Pocong The Origin? Ia mengisahkan mengenai watak Ananta yang dilakokan oleh Surya Saputra merupakan seorang pembunuh berdarah dingin yang telah mati dihukum gantung.

Sasthi yang dilakonkan oleh Nadya Arina, adalah satu-satunya anak perempuannya yang harus menghantarkan jenazah ayahnya untuk dikuburkan di kampung halamannya. Dengan ditemani oleh Yama yang dilakonkan oleh Samuel Rizal, seorang pemandu penjara, kedua-duanya menuju ke kampung Ananta. Hal ini menjadi semakin sulit kerana berbagai gangguan ghaib menghalangi mereka di sepanjang perjalanan.

Bagaimana, adakah anda tertarik untuk menonton? Khas Untuk Peminat murai.my, pada Jumaat, 31 Mei 2019, jam 9 malam bertempat di  TGV One Utama, kami ingin mencari pembaca bertuah untuk memenangi sepasang tiket tayangan perdana filem ini secara percuma!

Caranya anda hanya perlu lengkapkan butiran dan soalan berikut untuk melayakkan diri anda dipilih sebagai pemenang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Tak Boleh Lupa Kata-kata Faziani Di Masjidilharam

Pelakon dan pengacara popular Neelofa mengulas kenangan bersama pengasas Skincare Dinars,  Dnars Skincare, Allahyarhamah Faziani Rohban Ahmad, 40, yang meninggal dunia dalam kemalangan di Pattani, Thailand, Sabtu lalu.

“Secara jujur, saya rasa macam nak cerita semua dialog-dialog, antara kami sekeluarga dan arwah masa kami sama-sama menunaikan umrah 6 bulan lalu”-katanya.

Menurut pengacara program Meletop itu, pemergian arwah juga memberi kesan dalam hidup diri dan keluarganya. Ketika Neelofa sama-sama menunaikan umrah bersama arwah, banyak nasihat yang telah dikongsikan dan sehingga kini masih segar dalam ingatan.

“Banyak kali berkesempatan solat bersama arwah, dan banyak yang kami kongsi dan bualkan. Tentang rezeki, dunia, akhirat, banyak, yang saya simpan dan jadikan inspirasi”- tulisnya di Instagram Stories.

” Terutama dengan ibu saya, arwah cukup rapat dah macam keluarga. Satu-satunya kawan mama yang akan datang ke rumah saya untuk berbual-bual bersama bila ada kesempatan. Sehinggakan satu keluarga menyayangi dia.”

Dalam pada itu, Neelofa  berkata, antara salah satu kata-kata arwah yang masih segar dalam ingatannya ialah doa arwah semasa di Masjidilharam. Arwah pernah menyuarakan hasrat mahu ke tanah suci berkali-kali walaupun setiap bulan.

“Arwah pernah berkata kepada ibu, ‘Ni nak mintak doa, nak datang ke Mekah lagi ,  biarlah datang sekejap-sekejap asalkan dapat datang selalu. Tiap-tiap bulan pun tak apa,’-

Neelofa akhiri perkongsiannya dengan meminta orang ramai mendoakan arwah, dan jadikan kisah-kisah arwah sebagai inspirasi buat semua.

“Semoga kisah-kisah kebaikan arwah menjadi telah dan inspirasi buat kita semua. Semoga Allah mencucuri rahmat ke atas roh arwah, you will always be in my doa. Al-Fatihah”

Dalam kejadian jam 10.30 pagi , Sabtu 18 Mei 2019, kenderaan jenis Toyota Estima yang dipandu suami arwah Faziani, Ahmad Shah Rizal Ibrahim, 42, merempuh sebuah lori. Akibat rempuhan itu, Faziani tersepit di bahagian penumpang hadapan dan meninggal dunia di lokasi kejadian, manakala suaminya itu cedera.


Aliff Syukri Bakal Tampil Dengan Lagu Raya ‘Nombor 1’ Tanah Air!

Terdahulu, usahawan kosmetik terkenal Datuk Seri Aliff Syukri telah melancarkan beberapa single termasuk duet bersama rakannya, Nur Sajat Kamaruzzaman dan selebriti sensasi Indonesia, Lucinta Luna yang berjudul Bobo Di Mana. Sejurus daripada itu,rata-rata netizen mengecam suara mereka yang dianggap sumbang dan tidak kurang juga ada yang menganggap lagu tersebut menggunakan ‘Auto-tune’.

Tidak menghiraukan kecaman dan komen tersebut, Aliff sekali lagi mengumumkan bahawa dia bakal kembali dengan sebuah lagi single terbaharu tidak lama lagi.

A post shared by Aliff syukri bin kamarzaman (@aliffsyukriterlajaklaris)

Berdasarkan status yang dimuat naik, usahawan itu dipercayai akan menyanyikan sebuah lagu raya yang dicipta oleh komposer Amy UK dan akan turut berduet bersama seorang selebriti tanah air. Berdasarkan ‘teaser’ yang diberi, Aliff turut bertanyakan pada pengikutnya mengenai kualiti vokal yang dimilikinya.

Rata-rata pengikutnya akui bahawa suara yang dimiliki Aliff tidaklah sebegitu merdu malah turut mengharapkan usahawan itu hanya sekadar menumpukan perniagaannya. Biarpun begitu, Aliff nekad untuk teruskan ‘projek raya’ nya sambil berseloroh dengan mengatakan bahawa dia memiliki suara lemak merdu.

Segelintir dari kenalan Aliff seperti kakaknya turut terhibur dengan status yang dimuat naik Aliff dan teruja untuk menantikan lagu raya yang kononnya bakal menjadi lagu raya nombor satu tanah air tidak lama lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[GIVEAWAY] Kisah Seram Si Penanggal! – Krasue Inhuman Kiss

Jika di Malaysia Hantu Penanggal cukup digeruni masyarakat, begitu juga di Thailand dimana mereka menggelarkannya sebagai Krasue.

Dalam filem yang bergenre seram romantik ini, ianya berkisahkan mengenai Sai, seorang gadis desa yang menyedari bahawa dirinya mewarisi sumpahan ‘Krasue’.

Di sebelah malam, kepala nya akan terpisah dari badan dan akan mula mencari darah untuk dihisap.

Penduduk kampung yang mula menyedari kewujudan Krasue mula bersepakat untuk memburu Krasue termasuklah rakan Sai, Noi dan Jerd yang turut sertai pemburuan tersebut tanpa mengetahui akan perkara yang sebenar terjadi pada rakan mereka itu.

Ingin menonton filem seram ini secara percuma? murai.my dengan kerjasama GSC Movies akan menganjurkan tayangan awal filem ini pada 11 Jun 2019 (Selasa) bertempat di GSC 3 Damansara (dahulunya dikenali sebagai Tropicana City Mall), jam 9 malam. Kami akan memilih 20 orang pemenang yang bertuah dengan menjawab soalan mudah di bawah!


Hampir 7 Ribu! Aliff Aziz Akhirnya Buka Ruangan Komen Instagram

Selepas sahaja bercerai dengan isterinya, Bella Astillah ekoran kontroversi panas melibatkan dirinya mula tersebar, pelakon Aliff Aziz telah mengambil keputusan untuk menutup ruangan komen laman Instagram miliknya.

Biarpun ketika kontroversi tersebut masih hangat diperkatakan, Aliff terus mengemaskini Instagram nya dengan ulasan produk yang dibuatnya. Sehinggalah semalam, pelakon itu akhirnya memuatnaik gambarnya dan turut membuka ruangan komen laman sosial tersebut.

Berdasarkan carian kami terkini, rata-rata netizen mula membanjiri ruangan komen tersebut dengan pelbagai reaksi dan pandangan. Meskipun terdapat segelintir yang mengecam tindakannya sebelum ini, tidak kurang juga ada yang memberi nasihat serta berharapkan agar Aliff belajar dari kesilapan.

Seperti akur dengan kecaman yang diterima, pelakon itu membalas komen-komen tersebut dengan nada positif. Aliff dan Bella disahkan bercerai talak satu pada 16 Mei lalu dan hasil perkongsian hidup mereka dikurniakan seorang anak Mohamad Ayden Adrean, 2.


Dapatkan HONOR 20 Dengan Harga RM1699!

HONOR 20 dan HONOR 20 PRO telah di lancarkan secara besar-besaran di London dan kini kedua-dua telefon bimbit canggih ini secara rasminya telah memasuki pasaran Malaysia.

Telefon bimbit HONOR 20 tidak menggunakan flagship yang sama seperti versi HONOR 20 PRO. HONOR 20 menggunakan perisian cip daripada Kirin 980 SoC dan memiliki 6GB RAM serta keluasan skrin telefon 6.26 inci dengan Full HD+ dan memiliki punch hole display.

Di dalam punch hole tersebut memiliki lensa kamera 32MP yang merupakan kamera pandang hadapan dan menariknya sensor yang digunakan pada telefon ini adalah sama dengan telefon HONOR 20 PRO.

Dari aspek kapasiti storan, telefon HONOR 20 memiliki kapasiti sebanyak 128GB dan ia tidak memiliki slot microSD kad. Manakala dari aspek kapasiti tenaga bateri pula telefon ini memiliki tenaga bateri sebanyak 3750mAh dan bateri yang digunakan merupakan non-removable.

Apa yang menarik tentang telefon HONOR 20 adalah fungsi kuad kamera yang terdapat pada bahagian belakang telefon bimbit yang memiliki lensa kamera 48MP Sony IMX586 sebagai sensor utama.

Manakala lensa kamera yang kedua memiliki 16MP super-wide-angle sensor dan lensa yang ketiga pula di datangi dengan 2MP lensa macro serta lensa yang keempat memiliki 2MP depth sensor!

Dari segi harga pula, telefon HONOR 20 ini akan dijual dengan pada harga RM1699 tetapi buat masa sekarang masih belum dapat di pastikan bila telefon ini akan berada di outet tempatan.

Tetapi anda jangan risau kerana pada 24 hingga 28 Mei telefon ini boleh di dapati menerusi pre-order dan manakala pada 29 Mei pula telefon ini akan di lancarkan di pasaran.

HONOR juga memberi hadiah percuma yang bernilai RM500 bagi setiap pembelian HONOR 20 sementara tawaran masih ada dan tawaran ini adalah terhad berdasarkan terma dan syarat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nafi Menipu! Isteri Dedah Bukti Ammar Alfian Curang

Sejak awal minggu lalu, isteri kepada pelakon Ammar Alfian yang dikenali sebagai Nelissa Nezam mendedahkan bahawa suaminya itu dikatakan berlaku curang selepas hampir 3 tahun berkahwin.

A post shared by Nelissa Nezam (@nelissanezam)

Biarpun begitu, tidak lama kemudian Ammar tampil memberi penjelasan sebenar mengenai situasi sebenar perihal rumahtangga mereka. Menurut pelakon filem PASKAL ini, kenyataan yang dibuat isterinya itu adalah fitnah malah Nelissa sendiri telah memperakui kesilapannya selepas menyebarkan dakwaan tersebut.

Enggan menghebohkan mengenai apa yang terjadi dalam rumah tangganya, Ammar mengambil pendekatan untuk berdiam diri dan turut memaafkan isterinya itu.

Namun, sebaik sahaja kenyataan Ammar mula mendapat liputan kebanyakan akhbar dan portal hiburan tempatan, Nelissa menafikan dakwaan suaminya itu. Jelas Nelissa menerusi laman Insta-story , suaminya itu seperti telah memanipulasikan perkara yang sebenar dan sama sekali tidak terkejut dengan isu curang tersebut memandangkan isu yang hampir sama pernah terjadi suatu ketika dahulu.

Tambahnya lagi, dia berharap Ammar akan berhenti berpura-pura menjadi mangsa keadaan dan turut akui tidak perlukan kemaafan dari Ammar kerana pelakon itu yang seharusnya perlu risau akan kesalahan dirinya sendiri. Apa pun diharap pasangan ini akan menemui jalan penyelesaian yang terbaik demi bakal anak mereka yang akan dilahirkan tidak lama lagi.


Kebetulan? 5 Persamaan Drama Bersiri ‘Cari Aku di Syurga’ & ‘7 Hari Mencintaiku’

Pada tahun 2016, rata-rata penggemar drama melayu dah terjebak dengan drama bersiri popular 7 Hari Mencintaiku. Rata-rata netizen dilihat memuji drama ini yang disifatkan sebagai ‘Drama Melayu Terbaik’.

Kini giliran drama bersiri berjudul Cari Aku di Syurga berjaya menambat hati penonton sehingga ramai yang beremosi pada setiap episod.  Drama ini menampilkan gandingan Ariel Zafrel, Janna Nick dan Mimi Lana. Drama 15 episod arahan Shahrulezad Mohamedin dan skrip oleh Nurul Halawati disiarkan di slot Samarinda TV3, setiap Isnin hingga Khamis jam 10 malam.

Mengingatkan kembali bagaimana ‘7 Hari Mencintaiku’ ini berjaya mencetuskan fenomena sebelum ini, penceritaan drama sensasi ini seolah-olah hampir sama dengan ‘Cari Aku di Syurga’.

Bukan sahaja itu, watak yang dipegang oleh setiap pelakon termasuk watak sampingan juga seakan-akan sama di kedua-dua drama bersiri ini. Berikut 5 persamaan drama bersiri Cari Aku di Syurga & 7 Hari Mencintaiku yang mungkin ramai tak perasan.

Dalam 7 Hari Mencintaiku, konflik bermula selepas Mia (Siti Saleha)  bersama Khuzairi ( Shukri Yahaya) tinggal di kampung. Mia memberontak kerana sudah biasa dengan kehidupan mewah, sama seperti dalam ‘Cari Aku di Syurga’ di mana Lisa (Janna Nick) tidak tahan tinggal di kampung selepas memutuskan untuk berkahwin dengan Anas (Ariel Zafrel).

Seperti mana yang kita tahu, dalam 7 Hari Mencintaiku, Khuzairi tak putus-putus bersabar dengan sikap isterinya kerana bersikap biadab lagi-lagi dengan ibunya. Hal yang sama berlaku dalam ‘Cari Aku di Syurga’ di mana Anas terpaksa bersabar dengan perangai kurang ajar Lisa yang tidak menghormati ibu mentuanya.

A post shared by Janna Nick (@jannanick)

Salah satu persamaan babak yang sangat jelas dalam kedua-dua drama bersiri ini. Dalam 7 Hari Mencintaiku, selepas melahirkan anak pertamanya, Mia telah meninggalkan suaminya bersama-sama dengan bayi yang baru dilahirkan.

Hal yang sama berlaku dalam ‘Cari Aku di Syurga’, di mana Lisa senyap-senyap melarikan diri dari kampung tinggalkan suami dan anaknya kerana nekad mahu pulang semula ke pangkuan ibunya di Kuala Lumpur.

Ibu kandung Mia dalam 7 Hari Mencintaiku yang dilakonkan oleh Zila Bakarin menjadi watak yang dibenci oleh penonton kerana menjadi perosak rumah tangga Mia dan Khuzairi.

Peranan yang sama dalam ‘Cari Aku di Syurga’, ibu kandung Lisa yang dilakonkan oleh Maria Farida yang sememangnya tidak merestui perkahwinan Lisa dan Anas sejak dari awal lagi. Ini kerana Lisa telah menolak permintaan ibunya untuk berkahwin dengan Arif, sama juga kesnya dalam ‘Cari Aku di Syurga’.

Watak antagonis Syakila, gadis kampung manis bertudung yang dilakonkan Faye Kusairi dalam 7 Hari Mencintaiku seakan-akan sama dengan watak Mira yang dilakonkan oleh Mimi Lana dalam ‘Cari Aku di Syurga’.

Kedua-dua watak ini menyimpan perasaan cinta terhadap watak utama atau ‘hero’. Namun apa yang membezakan kedua-dua watak ini adalah Mira dalam  ‘Cari Aku di Syurga’ berniat baik untuk berkahwin dengan Anaz tapi sebaliknya untuk watak Syakila dalam 7 Hari Mencintaiku

Mungkin secara kebetulan jalan cerita seakan-akan sama, namun kedua-dua drama bersiri ini begitu dekat dengan jiwa penonton berikutan mesej yang disampaikan cukup menginsafkan. Kedua-dua drama bersiri ini cukup mencerminkan realiti masyarakat Melayu sama ada yang hidup di bandar mahupun di kampung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ammar Alfian Akui Curang Seperti Didakwa Isteri

Susulan daripada isu curang melibatkan pelakon Ammar Alfian, selepas disebarkan oleh isterinya, Nelissa Nezam menerusi laman Instagram pada Isnin lalu, akhirnya pelakon filem Paskal ini mendedahkan sesuatu yang mengejutkan.

Menurut sumber, Ammar atau nama sebenarnya Ammar Alfian Aziz Mohd Zakri akui bahawa dia telah berlaku curang seperti yang didakwa isterinya. Sedar akan kesilapan yang dilakukannya, Ammar sudah pun memohon maaf beberapa kali kepada isterinya itu yang juga bekas penyampai berita sebuah televisyen swasta. Reda akan ketentuan-Nya, Ammar bagaimanapun memberitahu ini adalah kali terakhir dia akan bercakap mengenainya kerana ingin menyelamatkan rumahtangga yang dibina bersama Nelissa pada Mac 2016.

Dalam pada itu, menurut Nelissa pula dia sama sekali tidak kisah dengan apa pun tindakan Ammar selepas ini. Baginya, apa yang penting kini adalah ingin memberi fokus kepada kehamilannya yang kini mencecah enam bulan serta enggan diganggu.Terdahulu, menerusi artikel kami yang lalu Nelissa mendedahkan perbualan WhatsApp dengan Ammar di Instagram Stories nya dimana dia menunjukkan bukti bahawa pelakon itu telah berlaku curang padanya.


8 Hal Menarik Tentang Aladdin Yang Boleh Memaksa Anda Menonton Kali Ke-2

Peminat tegar Disney di Malaysia akhirnya dapat menonton filem Aladdin yang baru saja ditayangkan pada Khamis yang lalu (23/5). Filem live action garapan pengarah Guy Ritchie itu merupakan remake dari filem Aladdin versi animasi yang telah dikeluarkan pada tahun 1992.

Filem Aladdin berkisarkan tentang seorang anak jalanan yang berusaha menemukan jati dirinya. Dia jatuh cinta pada seorang puteri bernama Jasmine. Lalu dia berusaha mencari jalan supaya menjadi seorang putera dengan dibantu jin yang keluar dari lampu ajaib yang dia temukan.

Penyanyi Shila Amzah berkongsi aterlibat secara langsung dalam filem, Aladdin. Beliau  ‘meminjam’ kan suaranya kepada watak Jasmine untuk filem Aladdin versi bahasa Melayu. Bukan itu sahaja, beliau akan turut menyanyikan lagu tema filem ini yang berjudul A Whole New World (Dunia Baru). Lagu yang akan turut digubah ke bahasa Melayu ini akan turut menampilkan penyanyi dan komposer terkenal, Hael Husaini sebagai rakan duetnya.

Kepada yang sudah menonton, pasti anda dapat lihat bagaimana indahnya permandangan dalam filem ini. Produksi filem Aladdin ternyata sengaja dibuat sedemikian rupa agar mendapat suasana Timur Tengah. Salah satunya dengan cara memilih lokasi penggambaran di Jordan. Dipetik dari Mirror.uk, Wadi Rum, sebuah lokasi padang pasir luas di Jordan dipilih menjadi lokasi penggambaran Aladdin.

Jangan terkejut, dalam salah satu adegan Aladdin yang sedang berada dalam sebuah gua di mana dia menemukan lampu ajaib, props yang digunakan pada dinding gua ialah perhiasan asli, ya bukan tipu-tipu!

Kota Agrabah, kota imaginasi yang diceritakan dalam filem Aladdin disiapkan dalam masa empat bulan oleh para kru. Kota Agrabah dibuat seluas dua kali padang bola sepak.

Sebagai filem yang mengambil latar kehidupan di Timur Tengah, Aladdin dfahamkan banyak menggunakan pelakon berwajah warga Timur Tengah  dalam filem. Hal itu sekaligus membantah kenyataan bahawa Disney mendandani orang kulit putih sebagai orang Timur Tengah dalam filem.

Pengarah filem Aladdin, Guy Ritchie dikatakan mengalami kesulitan mencari pelakon Aladdin. Dia sampai mengadakan sebuah ujibakat di London, Abu Dhabi, hingga India yang melibatkan dua ribu orang. Sulitnya mencari pelakon Aladdin kerana pihak Disney mahukan pelakon tersebut harus dimainkan oleh aktor berumur 20-an tahun yang berasal dari Timur Tengah. Selain itu, dia harus boleh menyanyi dan menari.

Disney sempat melamar aktor Inggeris keturunan Gujarat, Dev Patel dan aktor keturunan Pakistan, Riz Ahmed untuk memegang watak Aladdin. Pada akhirnya pilihan jatuh pada Meena Massoud, aktor Inggeris yang berasal dari Mesir.

Sementara itu, watak Jasmine sempat dipertimbangkan untuk diperanankan oleh Tara Sutaria, aktres berasal dari India. Namun, peranan Jasmine akhirnya dimainkan oleh Naomi Scott.

Naomi Scott, watak karakter Jasmine pada filem Aladdin sebenarnya dikenali sebagai perempuan yang memiliki karakter tomboy. Ketika audisi, dia mengubah penampilannya menjadi lebih feminin dengan memakai gaun berwarna biru bercorak bunga. Dia pun berjaya menunjukkan bakat untuk memegang watak Jasmine.

Penyanyi yang dipilih untuk menyanyikan lagu A Whole New World, soundtrack filem Aladdin dibebaskan untuk memilih rakan duet. Dia akhirnya memilih penyanyi muda, Zhavia Ward yang dikenali memiliki karakter suara yang kuat.


Permainan Sims 4 Boleh Di Muat Turun Secara Percuma Sehingga 29 Mei Ini

Permainan yang di gelar sebagai The Sims 4 ini merupakan permainan lama yang bermula pada tahun 2014 dan permainan ini mendapat kritikan dan peminatnya yang tersendiri!

Kini permainan daripada Electronic Arts ini memberikan permainan ini untuk di muat turun dan bermain dengan secara percuma di dalam komputer. Anda boleh mula memuat turun permainan ini sehinggalah 29 Mei 2019.

Secara terperincinya anda boleh memuat turun permainan ini sehingga pukul 1 pagi dan anda boleh mendapatkan permainan ini di laman rasmi daripada EA Origin.

Untuk pengetahuan anda permainan ini merupakan permainan asas dan permainan Sims 4 ini memiliki pelbagai DLC. Malah laman page yang memiliki 15 senarai dan dijual dengan harga US$12.90 sehingga US$49.90.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ligat Promosi Raya! Semak 5 Jenama Besar Yang Berkolabrasi Dengan Artis Popular

Artis sememangnya merupakan public figure yang segala apa yang dilakukannya akan diperhatikan oleh ramai orang. Oleh kerana itu banyak organisasi yang berminat untuk menjadikan mereka sebagai duta untuk mempromosikan produk mereka.

Alasannya, sudah tentu sebab mereka popular dan mempunyai jutaan pengikut di media sosial. Selain itu pemilihan duta sendiri bukan sebarangan, pihak organisasi biasanya akan melihat pencapaian artis dan kemampuan mereka dalam mempromosikan sesebuah jenama lagi-lagi di musim perayaan ini.

Berikut murai.my mengenal pasti 5 jenama besar yang menjadikan artis popular ini untuk mempromosikan produk mereka sempena hari raya.

Pada tahun ini, Jakel sekali menampilkan kemunculan Duta Raya tahun ini antaranya Aaron Aziz, Nabil Ahmad, Scha Al Yahya, Awal Ashaari & Lara Alana (SchAwaLara) dan Ayda Jebat. Turut memeriahkan kempen raya pada hari ini adalah keluarga popular Hanis Zalikha, Hairul Azreen & Yusuf Iskandar. Nampaknya kesemua selebriti popular ini menggunakan media sosial mereka untuk mempromosikan koleksi masing-masing.

Dengar cerita, anda boleh dapatkan cashback RM15 dengan setiap pembelian RM300 keatas, tapi kena guna @myboostapp untuk pembayaran! Nak tahu lagi banyak promosi, boleh lah berkunjung ke laman Facebook mereka.

A post shared by Madam Amyra (@aamyrarosli)

Pada tahun ini, Bata Malaysia memperkenalkan koleksi terkini dan menawarkan hadiah menarik sempena hari raya ini.  Jenama ini juga telah bekerjasama dengan pasangan selebriti terkenal iaitu Amyra Rosli dan Amar Baharin untuk mempromosikan Bata Malaysia tahun ini dengan koleksi yang indah sebagai duta kempen.

Banyak tawaran dan promosi menarik yang mereka keluarkan oleh Bata Malaysia pada musim perayaan. Dengar cerita, kalau berbelanja lebih di Bata, anda boleh dapat percuma gelang dan jam tangan. Tunggu apa lagi! jom ke cawangan Bata yang berhampiran di seluruh Malaysia.

A post shared by Rozita Che Wan (@rozitachewan1)

Habib menyambut kemeriahan Aidilfitri untuk kali ke-61 menerusi kempen tahunannya, Rantaian Kasih bagi meraikan hubungan kekeluargaan dan persahabatan yang dipupuk dan dieratkan lagi sepanjang musim perayaan.

Rozita Che Wan atau lebih dikenali sebagai Che Ta dilantik sebagai duta Habib bagi koleksi Rantaian kasih bersempena dengan kempen Aidilfitri 2019. Koleksi Rantaian Kasih Habib menampilkan perincian berinspirasikan motif batik yang diberi nafas baharu dengan unsur kontemporari.

A post shared by Syafiq Kyle (@syafiqkylez)

Baru-baru ini terlihat pelakon berbakat Syafiq Kyle memuatnaik gambar beberapa produk berkualiti dari jenama Bonia. Kena pada waktu, di mana orang tengah sibuk berbelanja untuk raya, Syafiq mengajak pengikut-pengikutnya untuk menyemak promosi terbaru serta tawaran menarik dari jenama besar tersebut sempena hari raya.

Khas lebaran ini, jenama tudung popular,  GALERI ARIANI mengadakan Jualan Mega Lebaran Ariani 2019. JUALAN MEGA LEBARAN ARIANI ini berlangsung pada 15hb Mei hingga 4hb Jun 2018 di kesemua cawangan Galeri Ariani seluruh Malaysia dah juga di Ariani Online.

Beberapa nama selebriti ternama turut bersama-sama mempromosikan koleksi tudung Ariani, antaranya Datuk Seri Siti Nurhaliza, Mira Filzah, Ayda Jebat dan Bella Dally.

Ariani menawarkan lebih dari 30 pilihan koleksi corak terkini yang merangkumi koleksi selendang, instant dan juga square.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem John Wick 3 Pecah Rekod Kutipan Awal Avengers : EndGame !

Jika anda fikir sebelum ini tiada filem yang akan mengatasi rekod yang dipegang oleh Avengers: EndGame sebagai filem yang mendapat kutipan terbanyak pada minggu pertama tayangan, nampaknya anda silap!

Ini kerana menurut sumber antarabangsa, rekod yang dipegang dalam masa sebulan itu telah dileburkan oleh filem aksi sekual yang ketiga iaitu John Wick : Chapter 3 – Parabelleum.

Sebelum ini, rekod yang dipegang EndGame adalah sebanyak USD29.4 juta (RM123 juta) pada minggu pertama tayangan. Kini filem lakonan Keanu Reeve itu mampu berbangga dengan rekodnya yang mencapai sebanyak USD57 juta (RM239 juta) di Amerika Syarikat.

Malah biarpun filem tersebut masih lagi ditayangkan kurang dari dua minggu, pengarahnya telah pun mengesahkan bahawa sekual keempat filem ini. Untuk peminat John Wick, pastikan anda simpan tarikh ini kerana John Wick 4 akan ditayangkan pada 21 Mei 2021 nanti. Barangkali John Wick 3 merupakan sekual terbaiknya  bukan?


Dicaci Netizen Di Bulan Ramadan, Ini Nasihat Kaer Kepada Amylea

Penyanyi, Amylea Azizan mendapatkan komen kurang enak dari netizen mengenai penampilannya. Penyanyi yang mendapat julukan Ratu OST tersebut baru-baru ini dilihat membalas komen dari netizen yang bersikap biadab malah individu ini menggunakan akaun palsu bagi menyembunyikan identitinya.

Dalam komen yang sama, individu tersebut nampaknya terus bersikap agresif dengan melontarkan kata-kata kesat. Tak puasa mungkin?

Bagaimanapun, Amylea menganggap kelakuan buruk dan tuduhan netizen itu mampu menambahkan pahala nya di bulan Ramadan ini. Dalam masa yang sama, di ruangan komen tersebut ,terlihat penyanyi Kaer Azami memberi nasihat kepada Amylea supaya bersabar dan tidak membuang masa melayan segelintir netizen yang menagih perhatian seperti ini.

Sabar je lah Amylea! Yang sibuk nak menegur tu pun belum tentu sempurna malah mungkin lebih teruk (tengok bahasa pun dah tahu). Cuma mereka ini patutnya menggunakan saluran yang betul untuk menegur orang. Apa salahnya kalau mesej secara peribadai atau DM kan?


Kenali Zoha Rahman, Gadis Cantik Berhijab Dalam Spiderman: Far From Home

Tak lama lagi Marvel bakal menyajikan filem terbarunya Spiderman: Far From Home. Selain mengisahkan perjuangan Tom Holland sebagai Peter Parker, Spiderman: Far From Home juga memaparkan kisah perjuangan Spiderman selepas Avengers: Endgame.

Bakal ditayangkan pada 2 Julai mendatang, filem yang juga dibintangi oleh Zendaya ini sudah banyak diperbincangkan setelah mengeluarkan trailer terbarunya baru-baru ini. Salah satu yang menjadi perbincangan adalah munculnya karakter seorang gadis berhijab yang muncul dalam trailer Spiderman: Far From Home.

Maka ramai yang tertanya-tanya siapakah gerangan gadis tersebut. Selepas menyiasat, akhirnya identiti gadis tersebut didedahkan oleh laman berita mirror.co.uk. Dia merupakan seorang artis dan model muslim bernama Zoha Rahman. Kita lihat dulu pose-pose cantiknya di Instagram:

Melalui akun Instagram peribadinya, Zoha Rahman menceritakan bagaimana dirinya boleh terlibat dalam Spiderman: Far From Home. Meskipun belum diketahui karakter apa yang dipegang olehnya, dia boleh disebut menjadi pelakon wanita berhijab pertama yang ditampilkan oleh Marvel Studios dalam franchise MCU (Marvel Cinematic Universe).

Gadis berdarah India itu memberitahu bahawa pihak produksi sempat bertanya apakah dia akan tetap memegang karakternya dengan mengenakan hijab. Dia pun terus mengiyakan tawaran tersebut.

Ramai yang percaya Zoha akan diberi watak superhero muslim iaitu Kamala Khan atau Ms. Marvel yang sudah beberapa kali dibuatkan komiknya oleh Marvel.

Tak banyak sangat maklumat tentang Zoha. Walaupun dia berasal dari India, dia sudah menetap di England dalam beberapa tahun terakhir. Difahamkan gadis cantik ini melanjutkan pendidikan dengan jurusan undang-undang sebelum memutuskan untuk bercuti mengambil kursus lakonan demi mengejar impiannya untuk berlakon.

Keputusan nekad dan penuh risiko yang diambil oleh Zoha akhirnya berbuah kejayaan selepas muncul dalam filem Spiderman: Far From Home ini menjadi filem ketiganya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kenali Rendang Malaysia Sempena Sambutan Hari Raya Aidilfitri 2019

Apa sebenarnya rendang Malaysia ni? Minggu depan umat Islam akan menyambut lebaran dan sambutan lebaran di bulan syawal ini tidak sah jika tiada rendang! Berbalik kepada rendang Malaysia ini sebenarnya ia adalah senarai rendang yang di masak oleh penduduk di Malaysia.

Dan untuk pengetahuan semua, terdapat pelbagai jenis masakan rendang tau! Jom kita kenali rendang-rendang beserta resepinya sekali, hah mana tahu minggu depan anda nak masak untuk hari raya, anda boleh tengok terus dekat sini!


Dikecam Netizen! Aliff Syukri Bertegas Suara Tidak Guna ‘Auto-Tune’

Baru-baru ini usahawan kosmetik terkenal, Datuk Seri Aliff Syukri telah mengumumkan akan tampil dengan sebuah single duet hari raya. Video lagu tersebut yang dijangka bertemu peminat pada Rabu ini terlebih dahulu diberikan petunjuk mengenai rakan duetnya. Terdahulu, Aliff meminta peminat untuk membuat pilihan diantara rakannya, Nur Sajat Kamaruzzaman atau Zizi Kirana sebagai rakan duetnya sebelum akhirnya Zizi dipilih.

Menyusuli keputusan itu, rata-rata warga net yang sudah mendengar teaser yang dimuat naik Aliff di laman Instagram nya itu mengecam suara Aliff yang kedengaran agak sumbang.

A post shared by Aliff syukri bin kamarzaman (@aliffsyukriterlajaklaris)

Melihatkan pada komen-komen tersebut, usahawan tersebut meluahkan rasa sedih dan kecewa nya kerana tertekan dengan komen-komen yang berbaur negatif sehingga turut menarik perhatian penyanyi dan pelakon, Erra Fazira yang tampil memberikan nasihat kepada nya.

“Salam Datuk Aliff (DA). Alaa cian, stress dah muka tu. Awak belajar vokal dekat mana DA? Cer lepas ni ambik guru vokal yang betul-betul dan buat sampai. Tak wow tak apa, tapi orang kata ada improvment yang tremendous. So hopefully DA kita ini pun tak la stress dengan kecaman orang. What say you dear?,” tulisnya.

Dalam perkembangan lain, bangkit dari ‘kekecewaanya’ itu, Aliff memberitahu bahawa lagu terbaharunya kali ini adalah menggunakan 100% suara nya yang asli tanpa sebarang ‘auto-tune’. Jelasnya lagi, rakaman vokalnya itu turut mendapat pujian daripada komposer lagu tersebut, Amy UK.

Buat anda yang teruja menantikan lagu terbaharu Aliff ini, pastikan anda menonton MV lagu raya nya pada esok hari!